
Oferă onor. sale clientele parfumuri din cele mai renumite fabrici fran- 
eeze, ruse, germane şi engleze; pudre dă orez, depilatoare și sapon alesă, 
brilianține, superbe colorante pentru păr, diferite :oţiuni, apăde colonia, de 
lavande, de verveine şi portugal, eto., ape şi pomezi de quinquina parfumate; 
_ Oapilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermoinetre pentru baie şi diferite feluri de 
bureţi, glicerină, vasilină, lanolină și tot felul de articole pentru tualete. 

Articole pentru menagiu, ca: ceaiuri, cafea şi cacao în sămânță şi pulbere, 
făină laotată Nestlé, culori vegetale, arome şi esențe pentru liqueruri şi H= 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt dena- 
turat, ape minerale şi diferite săruri pentru băi, cum și prafuri «Zackerlin», 
carboral, borax, acid boric, naftalină ieftină, bicarbonat de sodiu, salol şi chi- 
nina, eto. Aniline și culori, aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ămeri- 
cană, terebentine, pensule, lacuri şi culori pentru pictură, vopsele, ceară şi 
sârmă pentrn parchete, eto. 

Diferite ierburi alese, rădăcini, scoarţe, frunze, flori şi seminţe pentru cea- 
luri in şi muştaruri, precum şi felurite uleiuri vegetale și animale, ca : unt 
de cocos, de in, de ricin și amigdaie și curat uleiu din ficat de morun pentru 
cura de iearnă, eto. 

Multe specialități farmaceutice române, franceze și germane, precum: bu- 
gile, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilula, prafuri, săruri, supositorii, s0. 
luţiuni, siropuri şi vinuri medicamentoase care, prin rolul ce îndeplinese 
unele de a fi atiseptice şi desinfectante iar altele nutritive şi intăritoare, sunt 
preparate cu scopul de a fi întrebuințate la vincecarea suferinzilor cărora să 
le redea sănătatea, forța şi energia şi de a le fi reconstituante ale sistemului 
nervos îndepărtânducle cu totul anemia şi slăbiciunea generală. 

Bogat asortiment de cauciucărie și pansamente cum instrumente și acce- 
corii de resortul Farmaciei, Obstetricei şi Chirurgiei, Opticei și Dsitisticel, 
ea: vată şi tifoane, guthapercha şi muşamale imperiieabile, tuburi de cau- 
ciuc, canule, injectoare şi sistematice irigatoare pentru Moage și Lehuse, pompe 
trape-lapte şi biberoane, ploști şi lizhiane de porțelan, specule, aţă de mă» 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne și ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxis 
male cum și alte utensile şi accesorii de sticlă, aluminiu, platină, faiătiţă şi 
porcelan, ochelari, foarfeci şi clești, etc,- 

La cerere, exnediază în orice parte a Țărei, contra ramburs, prompt și cu 
Drețurile cele mai ieftine, ori şi ce fel de "mărfuii din această brangă» 

NUMĂRUL NOSTRU DE PAŞTI 


Din cauza sărbătorilor, cu în toți anii, suntem siliți 
a scoale odată No. 28 și 29, adică numărul dela 13 
Aprilie și cel deia 20 Aprilie. 

Acest număr de Paști sa alcătuit cu o deosebită în- 
grijire. Pe lângă numeroase articole și îlustrațiuni, se 
adaugă ca suplement primul număr al Buletinului ac- 
tivității extraşcolare precum și un suplement artistic. 
Dăm pe hârtie specială două ilustrațiuni: una, copie 
după un mare pictor clasic, reprezentând restignirea 
Mântuitorului; alta, o lucrare originală făcută anume 
pentru „Albina“, de către d-l Costin Petrescu, înfățișând 
momentul când preotul ese în ușa altarului şi strigă 
credincioșilor: Hristos a înviat! iar ăteștia răspund în 
cor: Adevărat a înviat! 

inchiderea Corpurilo- legiuitoare. 


«Domnilor Senatori, 
«Domnilor Deputatı, 


«Prima sesiune ordinară a acestei Legislaturi a fest 
«lungă şi rodnică în toate direcțiunile activității Statului. 
«Un simțimånt luminat al datoriei predomnind în lucrările 
«Domniilor-Voastre, divergințele de opiniuni au fost înle- 
«cuite prin înțelegeri bine cumpănite și folositoare inte- 
«reselor generale. 


«Domnilor Senatori, 
«Domnìlor Deputati, 


«Preocupaţiunea tutulor a fost rezolvirea cestiunii agrare. 
«Aţi discutat, îmbunătăţit şi votat cincisprezece legi. or- 
«ganice de cea mai mare importanță, înfățișând în orga- 
«nismul Statului o întreagă reformă economică, socială şi 
«politică: — Legile Invoelilor agricole, a Judecătoriilor de 
«ocoale, a Cassei rurale, și a Mărginirii drepturilor de a 
«ține moșii în arendă, — Legile de organizare a comune- 
«lor rurale, a așezămintelor sanitare judeţene şi comu- 
«nale și a jandarmeriei rurale,—Legile monopolului vån- 
«zării băuturilor spirtoase în comunele rurale şi măsuri- 
«lor în contra beţiei, a desființării taxei pe hectare de 
«prune și înființării taxei pe decalitru de ţuică, — Modi- 
«ficarea legilor licenţei, a băncilor populare, a creditului 
cagricol şi a creditului viticol, — Legea pentru dotarea 
«școalelor primare cu pământuri de cultură pentru învă- 
«țătura agricolă practică, — în fine, Legea pentru ușura- 
«rea agricultorilor de daunele suferite în timpul răscoa- 
«lelor din Martie 1907. 

«In mijlocul progreselor ce desăvârșim de zecimi de ani, 
«înjghebarea clară a finanțelor Statului a fost de mult timp 
«simțită ca o necesitate urgentă. Domniile-Voastre v'aţi 
«ocupat cu regularea administraţiunii financiare centrale; 
«a urmăririi veniturilor publice și a contabilităţii generale 
«și ați privit cu o deosebită mulțumire legea incorporării 
«în bugetul general al Statului a bugetelor căilor ferate 
«și a diferitelor Casse speciale. Astfel bugetul general al 

«anului 1908— 1909 prezintă oglinda credincioasă a pu- 
«terii economice a Statului. 

«Ați luat o deciziune privitoare la împărţirea exceder- 
«tului bugetar al anului 1906 — 1907, asigurând mijloa- 
«ecele -de desvoltare, mai ales armatei, căilor ferate și por- 
«turilor noastre. 

«Spre a desvoltă industria, şi comerțul petroleului, care 
«a luat un avânt neașteptat, ați aprobat legea propusă 
«de guvern pentru a împiedică monopolizarea acestei în- 
«semnate ramure a bogăției naţionale. 

«Aţi luat totodată măsuri pentru a completă diferite 
'servicii publice, cari lâncezeau. Spre acest sfârșit comer- 

tul și industria s'au despărțit de ministerul agriculturii 
«şi al domeniilor şi constitue acum al noulea minister. 
«S'au înfiinţat Consiliul superior al agriculturii, şi pe lângă 
«ministerul de interne Consiliul administrativ permanent; 
«iar liniile de comunicaţiune pe apă au fost întrunite în- 
«bo singură direcțiune generală. 

«După ce armata a fost înzestrată cu armamentul cel 
«mai perfecţionat, eră de neapărată trebuință a întări şi 
«a, desvoltă încă mai mult organizarea ei, începând prin 
«permanentizarea infanteriei. Spre acest sfârşit ați votat 
«modificarea legilor organizării armatei, a înaintării în ar- 
«mată și a reangajării în gradele inferioare. 

«Afară de aceste legi interne, v'aţi ocupat cu o serie 
«de Convenţiuni internaţionale: Convenţiunea artistică, li- 
«terară și fotografică cu Austria, acea de pescărie cu Ru- 
«sia, Tractatul de extrădare și Convenţiunea de comerț și 
«de navigaţiune cu Statele-Unite ale Americei, Conven- 
«țiunea de comerț și de navigaţiune şi aceea pentru re- 
«gularea fruntariei dunărene cu Bulgaria și Convenţiu- 
«nea de pescărie cu Serbia. 


«Domnilor Senatori, 
«Domnilor Deputaţi, 


«Puteţi astfel plecă la căminele Domniilor-Voastre în 
«ajunul sărbătorilor Sfintei învieri, cu simțimântul că aţi 
«săvârşit o lucrare însemnată și folositoare. Din parte-Mi 
«vă exprim cele mai vii ale Mele mulțumiri pentru munca 
«statornică desfășurată în această sesiune, care va rămă- 

«neă, prin reformele ei legislative, una din cele mai ìn- 
«semnate ale Regatului Român. 
«Bu declar închisă sesiunea actuală a Corpurilor legiu- 


«citoare». 
ya CAROL. 


CARTE PASTORALĂ 


a P. S. Episcop al Râmnicului Noul Severin 
pentru paza legii. 


Athanasie, cu mila lui Dumnezeu smeritul episcop al Râm- 
nicului Noul-Severin, tuturor iubiților mei fii sufleteşti binecre- 
dincioși creştini, clerici şi mireni din această de Dumnezeu păzită 
eparhie, har vouă şi pace dela Părintele îndurărilor, iar dela 
Smerenia mea arhierească binecuvântare. 


Văzând, iubiţilor, în vremurile de faţă, că prin oraşele şi sa- 
tele Olteniei noastre se răspândesc unele scrieri pline de otravă 
sufletească, m'am hotărit a vă scrie această carte şi a vă sfă- 
tui cum să vă feriți de primejdiile ce răsar din cetirea unor 
asemenea scrieri şi ce fel de cărţi să cetiţi mai mult. 


Este veche plângerea despre scrierile, ce pretind a înmulţi 
ştiinţa, pe când în faptă înmulțesc durerea. Atari scrieri nu nu- 
mai depărtează pe cei slabi cu duhul dela credinţa și vieaţa cre- 
ştinească, aruncându-i în rătăciri de suflet pierzătoare, ci încă 
prin icoane pline de lucruri necuvioase, şi prin învățături în- 
şelătoare, aţâţă pornirile trupului, împing la răsvrătire pre cei 
mici asupra: celor mari şi insuflă deșartă trufie faţă de cei de 
aproape. 

Despre atari scrieri, și despre alcătuirea lor, iată ce zice Sfânta 
Scriptură : <Fiule,-să nu te înşale pre tine oamenii cei necre- 
dincioși, nici să fii la un gând cu dânșii. De te vor rugă zicând: 

Vino cu noi, însoţeşte-te la sânge şi să ascundem în pământ cu 
strâmbătate pre omul cel drept, averea lui cea de mult preţ să 
© apucăm și să umplem casele noastre de câştig, puneţi soarta 
ta cu noi, și o pungă de obştie să avem toţi, fiul meu, să nu 
mergi în cale cu aceștia, că picioarele lor la răutate aleargă şi 
orabnice sunt a vărsă sânge.» 

Vedeţi, iubiţilor, că de şi acest sfat înţelept este de vre-o trei 
mii de ani, dar el îşi are loc şi la noi, căci păţeniile groasnice 
din anul trecut, vor rămâneă o dureroasă dovadă, ce nu se va 
uită multe veacuri, cât e de primejdios să daţi lesne crezământ 


unor oameni lepădaţi de legi sau să fiţi ademeniţi prin cetirea 
de scrieri răsvrătitoare. 


Spre a vă cruţă pe viitor de nişte încercări așă de crâncene, 
vă îndemn, iubiţilor, a căută hrană sufletească prin cetirea de 
scrieri bune, cum sunt mai ales acelea, pe poarta cărora să află 
scris că sunt alcătuite de bărbaţi cunoscuţi ca iubitori ai bine- 
lui obștesc, sau sunt tipărite de societăţi luminătoare, ce se în- 
deletnicese anume cu alcătuirea de scrieri bune şi răspândirea 
Mor în popor, cum e societatea -Steaua» din Bucureşti, precum 
şi scrierile tipărite cu încuviințarea Ministrului școalelor, sau 
cu binecuvântarea Sfântului Sinod. Asemenea scrieri vi le pot 
arătă la trebuinţă preoţii și învățătorii. Când unii creştini m'au 
întrebat şi pe mine, dacă e bine să cetească oarecare carte şi 
să facă cele ce învaţă din ea, sau chiar mi-au cerut anumite 
cărţi, le-am răspuns bucuros, dându-le îndreptarea cuvenită și 
trimiţându-le cărţi de cetit. Aşă voiu face cu plăcere, cât îmi va 
fi cu putinţă, căci mult îmi stå la inimă binele sufletesc al pă- 
storiţilor mei. 


Dintre scrierile bune de cetit însă, veţi alege mai cu seamă 
pe acele ce cuprind învățături despre legile, cari cârmuese viaţa 
noastră de creştini și de cetăţeni. 

Unii sunt de socotinţă că lege înseamnă chiar cetire, pentru că 
la început cetirea legilor eră cea mai aleasă cetire ce se făceă 
la popor. Această însemnare a legii se primește numai întru cât 
legile sunt făcute de stăpânitor şi sfetnici, care ca înfăţișători 
ai poporului se bucură de toată încrederea, așă că cetirea legi- 
lor făcute de ei nu poate decât să folosească. Ba chiar e hotâ- 
rît că legile nu au tărie decât după ce s'au luat îndestul mă- 
Sura ca ele să poată fi cetite și cunoscute de toţi. Prin cetirea 
legilor ajungem în stare să judecăm dacă oamenii, care vin în 
atingere cu noi sub cuvânt de a ne da poveţe despre nevoile 
vieţii, sau cărţile de acelaşi cuprins, ce ne-ar cădeă în mână, 
sunt sau nu în conglăsuire cu legile de care avem cunoștință şi 
în caz că nu sunt, putem atunci zice despre atari oameni şi cărţi 
-a şi Psalmistul: <Spusu-mi-au mie călcătorii de lege bârfele ce 
nu sunt ca legea ta, Doamne!» 

Dar dupre adevăratul cuvânt legea, fie bisericească, fie cetă- 
țenească, însemnează o rânduială sau legătură pentru binele de 
-obştie, făcută de sfatul ţărei şi cuprinde răsplătiri pentru paza 
celor ce rândueşte ea sau pedepse pentru călcarea ei. Cei ce pă- 
zesc legile se numesc oameni buni şi drepţi, iar cei ce le calcă 
să numesc oameni răi şi nelegiuiţi. Toate legile puse oamenilor 
au pricina lor cea mai înaltă în înţelepciunea lui Dumnezeu, zi 

ditorul a coate. De aceia, drepţii, adică cei ce păzesc legile. chiar 
dacă nu au parte de răsplata omenească, se vor învrednici de 
răsplată dela Dumnezeu, iar cei răi și nelegiuiţi, adică oamenii 
care calcă legile, chiar de ar scăpă de pedeapsa oamenilor, nu 
vor puteă scâpă de osânda lui Dumnezeu, dacă nu se vor în- 
dreptă de fără de legea lor. 

Aceste învățături vă sunt de mare folos, iubiţilor, întru toate 
căile voastre. Sfârşitul legilor este binele obștesc. Iată un îndemn 
puternic a ne sârgui să le cetim, să le cunoaştem bine și să le 
aducem la îndeplinire în ceiace ne priveşte pe fiecare din noi, 
căci prin aceasta sporim binele de obştie, deci şi binele nostru 
al fiecăruia în parte. De aceea Psalmistul zice: «Cât am iubit le- 
gea ta, Doamne, toată ziua gândirea mea este»; şi rânduiala bi- 
sericească de peste săptămână se începe în toate diminețile cu 
psalmul, în care proorocul David cere dela Dumnezeu cu căldură 
să-i ajute a cunoaşte şi a păzi legea sa. 


Toate legile au isvorul lor cel mai adânc în înțelepciunea lui 
Dumnezeu. Iată, iubiţilor, alt îndemn şi mai puternic a cunoaşte 
şi a păzi legile. Cum că Dumnezeu este începătorul a toate le- 
gile, mărturisesc însuși făpturile pe care el le-au adus întru ființă 
spre tolosul omului. Luaţi seama de pildă la zi și la noapte. Ele 
păzesc intru sine atâta potriveală, că cu drept cuvânt sfântul 
Ioan Gură de aur le aseamănă cu două surori foarte îndrăgo- 
stite una de alta. Dumnezeu a înfipt amândorora măsură și ho 
tar, ca toţi să ne îndulcim de binefacerile lor. Așă ziua e rân- 
duită firei omenești ca să lucreze, iară noaptea ca să se răsufle: 
de osteneli. Tot omul iese la lucrul și lucrarea sa ţine cât ţine lu- 
mina zilei. Iară seara, când lumina se ascunde, viind întuneri- 
cul, adoarme firea omenească, trupul cel trudit se odihneşte şi 
toate simţirile se răsuflă. După ce se împlinește măsura nop- 
ței, lumina ivindu-se, ne scoală şi ne face ca cu sănătoase sim- 
tiri să întâmpinăm razele soarelui și cu puteri noi să ne apu- 
căm de lucrul obișnuit. Acei ce păzesc această rânduială sunt 
sănătoși şi lucrurile lor sporesc, iar cei pe cari nevoia îi sileşte 
să o răstoarne, lucrând noaptea in loc de ziua, ca si cei ce pierd 
în îndeletniciri deșarte nopţi întregi, simţesc în curând urmă- 
rile în slăbirea sănătăţei. De aceea Mântuitorul îndeamnă ca să 
lucrăm până este ziuă, că vine noaptea când nu putem lucră. 

Tot asemenea măsură și hotar de mare folos pentru om a pus 
înțeleptul ziditor şi timpurilor anului. După iarnă urmează pri- 
măvara și trecând vara vine toamna. Această schimbare trep 
tată a văzduhului este priincioasă trupului nostru; prin ea nici 
gerul cel prea tare al ernei nu-l vatămă, înghețându-l, nici căl- 
dura prea mare a verei nu-l topește, înferbântându-l, de orece 
toamna îl pregătește pentru iarnă, iară primăvara pentru vară. 
De această prea folositoare rânduială minunându-se Psalmistul, 
laudă pre Dumnezeu astfel: <A ta este ziua şia ta este noaptea; 
Tu ai săvârşit zorile şi soarele; Tu ai făcut toate cele frumoase 
ale pământului; vara şi primăvara Tu le-ai zidit pre ele.» 

Nu mai puţin este minunată rânduiala cu care seminţele ră- 
sar din pământ. Ele nu răsar în aceeași vreme, nici nu se lu- 
crează în aceeași vreme după ce odrăslesc din pământ. Lucră- 
torul de pământ a învăţat, prin înţelegerea dată lui de Zidito- 
rul a toate, să cunoască vremea cea cuviincioasă pentru lucrare. 

Ştie când să semene seminţele, când să planteze pomii, când să 
sădească via, când să ascută săcerea spre seceriş şi când să a- 
dune rodul viței. Cei ce păzesc această rânduială se bucură de 
belşug în casă, iar cei ce o nesocotese au ca tovarăș nelipsit al 
casei neagra sărăcie. Căci şi aceasta este lege pusă în fire de 
însuși Dumnezeu dnpă cum zice la Cartea Facerei: «In toate zi- 
lele pământului seimănătura şi secerişul nu va încetă.» 

Dar şi în firea noastră a pus Ziditorul ei rândueli ce sunt o- 
mului de mare folos dacă le păzeşte și-i aduc mari daune dacă 
le nesocotește. Să luăm de pildă munca. Ea este pentru om o tre- 
buinţă firească pentru sănătatea și vioiciunea lui, fără a mai 
aminti că prin ea omul își câștigă pâinea de toate zilele. Precum 
apa stătătoare se dubeşte, precum f rul neîntrebuinţat se rugi- 
nește, tot așă oamenii cari nu muncesc ajung trândavi, se îngre- 
ună, suht lesne supuși la boale și mai ales îi coprind gânduri 
rele, pofte necurate și vătămătoare pentru trup și pentru suflet. 
Iară pricina tuturor acestor rele este că omul încunjură legea 
de a munci pusă de Dumnezeu în firea noastră. Această lege a 
tost apoi rostită arătat omului celui d'întâi când încă se află în 
starea cea fericită, precuin și după isgonirea lui din raiul destă- 
tării, ca toţi să ştie și să înţeleagă că munca este trebuincioasă 
nu numai pentru omul cel fără avere ci în anumite chipuri și 
pentru cei avuţi. Aceștia mai vârtos ajung pradă urâtului, boa- 
lelor şi desgustului de viaţă, dacă nu lucrează nimic. In rându- 
rile lor se făptuesc cele mai multe sinucideri, ce sunt înfricoșate 
isbândiri mai ales pentru că nu se supun legei firești a muncei. 


Tot dela Dumnezeu au începutul lor şi legile pentru vieaţa 
obștească a oamenilor. Ele sunt o trebuință neapărată a firei 
omenești. Vieața omenească nu se poate desveli decât în înso- 
tire cu alți oameni. La naştere, la creștere, la boală şi chiar la 
moarte omul are nevoie de ajutorul altor oameni. Rânduiala 
aceasta e pusă de Ziditorul în firea noastră ca fapturi cuvântă- 
toare şi din timpurile cele mai vechi s'au înţeles astfel: 

Ceeace nu doeşii a se face ţie, nu o face şi tu altora; ceeace 
voeşti a face alții loruşi fă şi tu fie; ceiace voieşti a-ți face ţie 
alții, fă şi tu lor. Aceste sunt normele fireşti pentru vieaţa de ob- 
şte, care e alcătuită mai întâi de bărbat şi femee în căsătorie, 
ce este începutul societăţii, apoi de familie, care stă din părinţi, 
fii şi slugi, în sfârşit de societatea mai întinsă, proprietarii și 
muncitorii, cârmuitorii şi supușii. Din urmarea acestor norme 
răsare Vieaţa tihnită şi lăudată a soţilor, cinstirea părinţilor, buna 
creștere a copiilor, ascultarea de stăpâni și cuvincioasa ingrijire 
de slugi, munca bună la proprietari şi dreapta plată la muncitori, 
supunerea la cârmuitori, liniştea și propăşirea supușilor. 

Iară când această rânduială a firei nu este păzită, vieaţa omu- 
lui pierde rostul ei şi societatea së desfiinţează, precum este scris: 
«Toată împărăţia ce se împărechează între sine se pustieşte şi 
toată casa sau cetatea ce se împărechează întru sine nu va sta». 
Vă aduceţi aminte de acum un an, iubiţilor, în ce hal erau mulţi 
din locuitorii ținuturilor şi satelor acestora din dreapta Oltului, 
când eșișe din făgașul legilor; îşi pierduse drumul şi cărarea, 
aşă că eră aproape că cază toţi în prăpastia pierzărei. Şi pe 
lângă pierderea lor vremelnică aveau să cadă și sub urgia dum- 
nezească. Ci precum când într'o casă este neorânduială, mânei 

şi zarvă, ocară şi jaf, desfrâu, necurăţie şi înverșunare, necinstea: 
și ruşinea acestor fărădelegi se răsfrânge asupra stăpânului casei, 
tot astfel şi cei ce trec cu vederea şi defăimează rânduielile firești 
ale vieţii de obște, defăimează pre însuși Dumnezeu cel ce le-au 
pus, precum zice Apostolul: «Prin călcarea legii pe Dumnezeu 
l necinstești». Şi acelaş Apostol zice că lucru înfricoşat este a 
cădeă în mâinile Dumnezeului Celui viu. Dar el în îndurarea şi 
iubirea sa de oameni nu voește pierderea păcătoşilor ci îndrep- 
tarea și mântuirea lor. 

Spre acest sfârșit le trimite semne şi vestiri ca să-și vie în 
simţiri. Seceta cea mare ce a urmat după răscoalele din anul, tre- 
cut a fost în adevăr un semn al urgiei dumnezeești asupra defăimă- 
torilor legei sale şi o solie către unii ca acestia ca să se îndrep- 
teze și să nu mai facă așă pe viitor. Ci scris este: «Necaz şi 
strâmtorare peste tot sufletul omului celui ce lucrează răul. Iară 
slava și cinstea şi pacea la tot cel ce lucrează binele». Insă prin 
rău se înțelege răsvrătirea împotriva rânduelilor, iară prin bine, 
vieața cea potrivită lor. 

Cu atât mai mult trebue să păziţi, iubiţilor, legile puse de le- 
giuitori văzuţi, cum sunt în deosebi legile civile. Vă îndreptez. 
luarea aminte asupra acestora, cu toate că şi ele fiind o desvă- 
lire mai lămurită a rânduelilor puse de înțeleptul ziditor în fi- 
rea noastră, sunt astfel tot dela Dumnezeu. De aceea cine le de- 
faimă și pre acestea își atrage nu numai pedepsele stăpânirei ci 
şi judecata lui Dumnezeu începătorul legiuitorilor. Apostolul zice : 
Tot sufletul să se supună stăpâniilor celor mai înalte, că nu este 
stăpânie fără numai dela Dumnezeu şi străpâniile care sunt dela 
Dumnezeu sunt orânduite; pentru aceea cel ce se împotriveşte 
stăpâniei rânduelei lui Dumnezeu se împotrivește. Iară cari se 
împotrivesc, judecata sieşi vor luă». 

Vedeţi deci că a se împotrivi cineva la legile puse de cârmu- 
itori, este tot atât ca a se împotrivi rânduielii lui Dumnezeu. 


Dar să nu socotiți, fraţilor, că numai la supuși se îndreaptă 
Apostolul în această învăţătură, ce va rămânea un semn nepe- 
ritor al înţelepciunei date lui dela Dumnezeu. Nu, nici de cum. 
Apostolul arată cu deamăruntul și cele ce privesc pe stăpânitori, 
căci îi numește mai jos: «slujitori ai lui Dumnezeu» pentru bi- 
nele supuşilor, şi nu numai odată zice aceasta, ci de trei ori, ca 
ca prin această întreită mărturie să fie cuvântul de tot adeverit. 

Iată în adevăr ce zice Apostolul: «Că dregătorii nu sânt frică 
faptelor bune, ci celor rele; iară de voiești să nu-ţi fie frică de 
stăpânire, fă bine şi vei aveă laudă dela dânsa, că slujitor al 
lui Dumnezeu este ţie spre bine». Auziţi deci cum îi numeşte pe 
cârmuitori întâia oară slujitori ai lui Dumnezeu, întrucât ei sunt 
aşezaţi a spori binele obstese și a ajută şi încurajă pe cei fă- 
cători de bine. Ce spune însă mai departe: «Iară de faci rău te- 
me-te, că nu în zadar poartă sabia, că slujitor a lui Dumnezeu 
este, isbânditor spre îngrozire celui ce face răul». Iată aici că 
Apostolul a doua oară numește pe stăpânitori «slujitori ai lui 
Dumnezeu», întrucât ei sunt aseza ţi a luă măsuri pentru a îm- 
piedică tot ce-i protivnic binelui obștese și a pedepsi pre făcă- 
cătorii de rău cu puterea armelor. Din cele petrecute pe vremea 
răscoalelor, v'aţi putut încredință că dregătorii cu adevărat nu 
în zadar poartă sabia; căci liniștirea celor răsvrătiţi și înlătu- 

xarea primejdiei, ce sguduiă din temelie chiar țara, se datorește în 
mare parte oştirei, care a alergat în părţile unde erau răscoale. 
Vrei să știi apoi cum Apostolul numește pe cârmuitori şi a 
treia oară «slujitori al lui Dumnezeu?» Ascultă: «Pentru aceasta 
şi dăjdii daţi (cârmuitorilor), că slujitori ai lui Dumnezeu sunt, 
spre însăș aceasta îndeletnicindu-se». Numind aici dumnezeescul 
Apostol a treia oară slujitori ai lui Dumnezeu pe stăpânitori,-ne 
arată şi temeiul, anume că ei sunt așezați a lucră pentru pacea 
şi propăşirea poporului, precum şi pentru a curmă răsboaiele 
şi orice rău. Lucrul acestă deasemeni este o rânduială pusă de 
Dumnezeu, care voeşte pacea şi bună starea tuturor. Pentru a- 
cest sfârşit e trebuinţă de dregători, judecători, ostași, învăţă- 
tori şi luminători ai poporului. Iar aceștia trebue să fie scutiţi 
de grijile pentru traiu, ca să-și facă fără stânjenire slujba ce 
le este dată. Trebue dar să li se pună la îndemână mijloacele 
necesare, ca să poată trăi potrivit cu treapta şi cu slujba lor. 
Iată de ce este nu numai poruncă apostolească, ci chiar rându- 
ială firească, a dă fiecăruia cele ce sunt după datorie, adică a 
plăti supuşii dări; iar în schimb a aveă liniște și traiu așezat, 
a li se apără vieaţa, cinstea şi agoniseala lor, când sunt amenin- 
ţate de rău-făcători, a li se dă dreptate când au judecăţi cu alţii, 
a li se face școli, spitale şi alte așezăminte folositoare. 
(Şfârșitul în No. viitor). 

LA CIOHORĂNI 


(Impresii din 1898). 


"In drum iarna, pe ger liniştit, într'o sanie 
cu oplene. 

Românul, Gheorghe Vornicelu, om voi- 
nic, dar c'un picior sticat din tinereţe, um- 
blă împrejurul tălpilor grele, împrejurul 
ţepușilor, şi potriveşte lese pe fund şi pe 
margini. Grămădeşte fân mult, potriveşte 
lăvicerele de lână şi rândueşte hăţurile 
celor doi căluţi roibi. Umblă repede, cumpănindu-se puțin 
spre stânga, spre piciorul răsucit uşor în lături. Işi încheie 
apoi bine cojocelui, îşi îndeasă căciula mare pân la urechi, 
îşi trece de două ori mânile prin mustăţile stufoase, casta- 
nii, şi mă îndeamnă cu voie bună: 

«Hai, suie. . » 

Mă suiu, mă grămădesc bine în blăniţă, îmi îndes picioa- 
rele în fânul înfoiat, îmi atârn cureaua de gât şi las să atârne 
puşca dinainte, pe piept; îmi potrivesc mânile in mânicile 
calde ; şi Gheorghe Vornicelu mă priveşte, trage lăvicerele 
peste fân; după aceea se aşează şi el lângă mine, în dreapta. 
şi fără să îndemne, fără să strângă hăţurile, caii pornesc. 

«Vezi? E-he! ei ştiu, săracii! Au simţit îndată că trebue 
să pornim... Dar nici nu s'au grăbit, nici n'au întârziat... 
Asta din stânga îi iapa cea bătrână: ea ştie... Ba cunoaşte 
şi drumurile... Ş'apoi ea îndeamnă și poartă şi pe cal.. 
Calul, adică, îi fecioru-său... ș'o ascultă». 

Mergem domol, ieşim din Paşcani, şi dăm pe drum luciu, 
alb. Din când în când sania fără şine se harloaie pe o 
margine de drum luciat ca oglinda de trecerea altor sănii; 
ne simţim purtaţi repede întro parte, spre sanţ; caii işi moae 
umbletul, se încordează ; apoi iar îşi iau trapul liniştit. In 
jur, până în depărtări, spre Siret, şi până dincolo spre pă- 
durile dela asfinţit, numai alb orbitor de omăt. Suim în 
deal lângă Stolniceni, şi trecem înainte spre pădurea Cio- 
horănilor şi spre satul Ciohorăni, spre costișa de dincolo, 
în valea Moldovii. Pe coasta dealului trage o adiere subţire 
care ne frige obrajii. Pe urmă intrăm în pădurea îngheţată, 
suflarea gerului conteneșşte, ş'o linişte de moarte ne împre- 
soară. 

Umblăm multă vreme, suim pe omeţi, coborîm în locuri 
dezgolite unde sania hrâșcâie pe grunzuri îngheţate. Pe urmă 
în lucirile orbitoare ale soarelui pe câmpia întinsă a Mol- 
dovei, pe gheţurile depărtate ale râului, coborim spre fu- 
murile Ciohorănilor. 

Mă duc să petrec în gospodăria lui Gheoghe Vornicelu 
câteva zile, între sărbătorile de iarnă. 

Trecem printre căsuțe liniștite în odihna sărbătorilor. In 
şoproane se odihnesc vitele, în perdele se adăpostesc ici 
colo oiţe. Invăluiri de vrăbii şi de presuri se ridică din spi- 
nările gardurilor. 


Casa veche, a străbunilor lui Vornicelu, stă încă dreaptă, 
cu prispa naltă. Gospodăria e bine ţinută, cu şopron de nu- 
ele vălătucit, cu coşare şi coteţe din împletitură de mlajă 
durate de mâna omului meu. 

In casă e cald tare. Mă întâmpină nevasta Vitoria, voinică 
încă, dar cu faţa brăzdată de necazuri şi muncă. Imi pof- 
teşte bun venit; apoi se întoarce spre uşe ca să alunge «în 
cealaltă odaie» pe doi omuşori cu brâie roşii şi cu capetele 
bălăi. 

«De ce? lasă-i să vie şi ei aici... Să-i întreb dacă umblă 
la şcoală... 

— Is în clasa întâia, vorbeşte de lângă soba din fund o 
fetişcană subţirică, râzându-mi cu priâtenie. 

Ne cunoaştem de câţiva ani. Sunt oarecum un prieten al 
casei. Şi bucur pe stăpâna casei când mă minunez de co- 
piii care erau aci doi ani numai cât niște ulcele, şi mai ales 
de fată care eră un plod ş'acum împleteşte cozi şi-şi pune 
flori în cunună dela o urechiuşă la alta... 

«Apoi acă în sărbătorile acestea începe a eși la joc... 
Chiar trebu& să se îmbrace». 

Anica râde, aplecându-şi ochii căprii asupra ciobului de 
oglindă de un lat de mână. Şi-şi urmează înainte găteaia 
pentru joc. 

Odaia e ca multe altele îmbrăcată. Cu lăiţi de trei părţi, 
cu lăicere pe lăiţi şi pe pereţi până la prichiciul ferestrei. 
lar în fund spre miazănoapte, patul larg, nalt, cu perini şi 
seoarţe clădite până în grindă. De-asupra patului, culmea 
cu toate straele căsenilor, cu sumane, cu bunde, cu caţaveici. 
La răsărit câteva iconiţe vechi, şi pe de lături icoane mai 
mari, icoane nouă viu colorate, două muscăleşti, una catolică 
cu maica Domnului, şi o litografie cu un cap de Isus încu- 
nunat cu spini, care aduce cu faimosul cap al lui Guido Reni. 
— Icoane de ale noastre, cu inscripţii româneşti, ieşite din 
teascurile ţării, -- nici una. 

Intreb, arătând spre capul plecat al lui Iisus: 

Dë unde aţi cumpărat icoana asta?... 

— Nu ştiu, a adus-o Gheorghe... A găsit-o prin târg, la 
nişte Ovrei... 

— Dar celelalte ?... 

— Acelea, de prin iarmaroc... Le-am cumpărat eu. Luăm 
și noi de care găsim. 

In coardă, sub bagdadia afumată, stau îngrămădite smo- 

curi de flori uscate, strânse la zile mari. Anica se suie pe 
un scăunaș cu trei picioare, se întinde şi rupe câteva fire 
de busuioc. O mireazmă ascuţită umple casa. 

«Acela-i busuioc de pus în sân...» vorbesc eu râzând. 

Lelea Vitoria râde: 

«Apoi aşa-i pe la noi. Unele din fete mai schimbă obice- 
iul, mai aduc parfumuri de pe la târg... Da acelea se ţin 
mai sus: fata notarului, fetele părintelui. . .» 

Intră în casă, după ce-şi scutură opincile în tindă, şi go- 
spodarul. -- Mă îndeamnă să mă apropii de focul uriaş al 
sobei, — şi grăieşte întrebător către nevastă-sa : 

«Da mâncarea ce zice ?... Să pui bucata ceia de ceaun 
plină: costiţe şi cârnaţi mai mult...» 

Şi femeia iese. lar Vornicelu își laudă soba. 

__«Asta-i sobă bătrânească. . . Nu-i de cărămidă; e de prună... 
Când se încălzește, apoi ţine, nu şagă... Aici, la vatra asta 
s'a încălzit şi bunicu şi tata, pe când erau ia aşă, ca ţâncii 
iștia. Aici m'am prăjit şi eu. Aici se prăjesc şi gemenii iştia 
ai mei... S'or încălzi şi copiii celui mezin, căci lui am să 
i-o las... Şi eu tot cel mai mititel am fost la părinți. . .» 

Fata, Anica, se îmbrăcă. Peste fustele-i obişnuite, peste 
cămaşa-i înflorită, cu betiţi cu bumbi albaştri, îşi treci opt 
fuste de cituri felurite, strângându-le tare pe dânsa. De-asu- 
pra îşi așeză fusta de lână ţesută în casă, croită în falduri 
largi, şi peste mijloc se strânse tare, învârtindu-se în loc, 
cu bârneaţa nesfârşită. Apoi se roti odată, şi foile dedesupt 
se umflară lin: asta eră proba, pentru jocuri învârtite. Peste 
cămașa înflorită şi peste râurile de mărgele se îmbrăcă cu 
o polcuţă groasă, căptușită cu lână, cusută strâns ca plapo- 
mele, o polcuţă mohoriîtă care-i ascundeă mijlocul de codană 
de paisprezece ani. 

Rămase în capul gol, cu părul castaniu strâns pieptănat, 
cu coşiţele împletite, aduse în cunună pân la creştet, înilo- 
rită cu flori tari dela târg. Palele de păr steteau linse, lu- 
cioase, căci fata se spălase cu borş seara şi se împletise în 
zori de ziuă, încet, cu grijă, ajutată de maică-sa. 

Aşă gătită, ieşi cu grămada de fuste pe dânsa, călcând 
mărunt cu ghetele-i nalte, cu potcoave galbene, cu capul 
gol, cu cerceii scânteind, prin gerul iernii, şi porni în fugă 
la joc. 

Dna ce mâncăm, o_calcă şi mă-sa din urmă...» zise în- 
cet Vornicelu. 


După masă, ne abatem puţin şi noi pe la horă, o horă 
în omăt, în frig, în ograda unui gospodar. Dar soarele pre- 
sără lumină, eră veselie, şi lăutarii, cu capetele strânse în- 
tre umeri, vineţi de frig, cântau cu multă însufleţire. 

Pornirăm apoi spre capătul satului de Moldoveni, şi in- 
trarăm în Țigănime. 

Venisem şi pentru asta: ca să văd adunătura aceasta de 
bordee şi de case şindrilite, ale foştilor robi de pe moşia 
lui Mihalache Sturza-Voevod. 

Puţine case aveau îngrăditură şi ogradă, ale celor mai 
ghiaburi, cari numai ìa certuri mai vorbeau ţigăneşte. Ca- 
sele acelea erâu şi mai arătoase. Dar înlăuntru, după cât 
spuneă tovarășul meu, decă ai învârti o mâţă de coadă, 
mwar aveă de ce se prinde cu ghiarele. 

Incolo numai bordeie triste, tupilate la faţa pământului. 

Imprejurul lor purcei slabi, guițând de foame, şi câte un 
câne jigărit, cucuiat sus pe creasta bordeiului, lângă hogea- 
gul de lut. 

Năvăliră împrejurul nostru puradei mărunți, învăliţi pe 
pielea goală cu bucăţi de surtuce. O bătrână boţită la obraz, 
cu nasul coroiat, cu ochii arzători, ieşi c'o vargă în drum 
după ei, cu înmlădieri răstite de glas: 

«Hardă-vă tocul să vă hardă! Da ce sunteţi voi, măi, de 
ieşiţi la drumul mare ?». 

Şi din cele ce-mi spuneă Vornicelu, înţelegeam că adună- 
tura aceasta de ţigani de prin bordeie, trăieşte numai din 
hoţii. Pe drumurile mari nu prea ies acuma; dar se dau la 
purceii oamenilor de prin sate şi la paseri. Câteodată dau 
însă năvală şi asupra vreunui sătean întârziat, care se în- 
toarce dela iarmaroc, cu punga plină. 

«Eu sunt judeţul satului, grăiă tovarăşul, meu, şi chiar 
acuma am un năcaz... Trebue să fac poteră, să cercetez 
şi să găsesc pe doi 'Ţigani cari au omorît un om la locul 
unde a fost de mult Hanul boului... Să vezi cum s'a în- 
tâmplat... Veneă Românul cu sania, dela Paşcani. I ajung 
Tiganii din urmă, îi sar în spate, doi Ţigani din neamul lui 
Cudir, cari au mai fost la ocnă. L-au înjunghiat în scurt și 
iau luat punga. După aceea i-au tăiat şi mâna stângă... Din 
deal, dinspre Brătești, dădeau năvală oameni. Ei au lăsat 
mortul acolo şi au apucat-o la fugă, cu mâna. Au intrat în 
păduri... Şi de atunci sunt două săptămâni şi încă nu i-am 
putut prinde... 

«Cu mâna, au ei un obiceiu vechiu... Când au a prădă pe 
cineva, apoi se duc cu mâna mortului şi înconjură cu ea 
de nouă ori casa gospodarului, şi zice că, după asta, cei din 
năuntru adorm ca morţii... lar hoţii pot sparge, pot intră, 
pot prădă... 

«I-am urmărit noi, i-am căutat, degeaba... Şi doară ştim 
că nu-s pe departe... Is pe aici, prin pădure... Dar când 
vin de iau mâncare dela bordeie, ori când se strecoară Ți- 
găncile spre ţicăurile din pădure, cine poate şti ?.. . Is şireţi 
şi simţitori tare. Da de prins tot am să-i prind eu... Am 
mai prins eu şi pe alţii... 

«Is răi, îs răi ai dracului răspunse Vornicelu la altă între- 
bare a mea. Ş'acuma fac nişte bătăi când se îmbată, de iese 

satul la priveală, ca la o minune. Pari au puţini, căci n'au 
garduri. .. Cari au pari dau cu parii, de curge sânge; cari 
n'au, dau cu ce-apucă!... Unii iau şi copii de picioare, şi 
se bat cu copiii... Neam sălbatic și înrăutățit, ce socoţi? 
Aşă i-am apucat de când îi ştiu eu... Când erau robi, îi 
mai stăpâneam cu haraphnicile, da aci nu-i mai stăpâneşte 
nimene. .. Şe mai duc la închisoare, la ocnă... Puțin tare 
se prefac... Işi mai lasă limba şi obiceiurile... Da când le 
vine lor, tot o dau pe ţigănie, şi-şi toarnă la suman nou 
câte un petec roş în spate... Aşa-i, asta se ştie... Ţiganu 
nu-i ca omu!...» 


Priveam în urmă, spre bordeiele cari păreau nişte muşgu- 
roaie mari. Prin lumina piezișă a soarelui, zăream capete 
mișcătoare pe vârful crestelor înzăpezite, lângă fumegările 
hogeagurilor. Se mişcau cu luare aminte, ne urmăreau şi 
ne pândeau. Şi cum umblam încet prin singurătatea de ză- 
padă, prin liniştea asfinţitului, după vorbele lui Vornicelu, 
simţeam aşă cucerindu-mă ca o neliniște uşoară, ca o abu- 
rire de negură în suflet... 

Ne întoarserăm prin altă parte, in amurg, spre satul li- 
niştit, şi spre hora unde jucă Anica în cele zece fuste al ei. 


Mihail Sadoveanu. 


Scheletul animalelor şi viaţa lor. 


Pe când omul abiă la vârsta de 20 de ani ajunge să aibă un scho- 
let pe deplin desvoltat, al calului se întregeşte la 5 ani, al leu- 
lui la 4, al câinelui la 1 și ai iepurelui de casă la un an. 

Durata vieţei e, în genere, de cinci ori mai mare decât 
timpul trebuincios pentru dosvoltarea deplină a scheletului. 

In consecinţă, omul ar trebui să trăiască 20—100 de ani. 

Viaţa mijlocie a cămilei, al cărei schelet e desvoltat la vârata 
de opt ani, e de 40 ani; a calului de 25, a boului, care la patru 
ani aro scheletul deplin dezvoltat, e ca şi a leului, de 20 de 
ani; al câinelui de 10 ani, şi a pisicei, al cărei schelet e deplin 
dezvoltat la 1 jum. an, de 7 ani; iar a iepurelui de casă, de 5 
ani. 

La un singur animal pare a nu se potrivi, această socoteală: 
la elefant, a cărui viaţă firească Aristotel și Buffon o socotesc 
de 200—300 ani. Prin urmare, pentru deplina desvoltare a sche 
letului lui ar trebui cel puţin 40 de ani. 

(+ Gazeta Transilvaniei»). 

în ziua Invierii 


 Predieă î 


Aceasta e ziua pe care a 
făcut-o Domnul, să ne Ju- 
curăm şi să ne vegelim în 
ea. (stih. serbării).” ` 


Fraţilor, în viața noactră avem zile de bucurie şi zile de 

întristare. Urâtă este întristarea, dar omul nu se poate scăpă E 
-de ea, fie bogat, fie sărac, fie omul cel mai lăudat sau cel ` 
mai puţin lăudat. Pe lângă aceasta întristarea are şi ea un 
‘bun, te face să simţi mai bine bucuria, căci dacă ar avea 
“cineva pumai bucurii sar desgustă de ele. 

Sunt însă zile de bucurie nu numai pentru yn singur. om, 
ci pSatrii 1 mäi mulţi; pentru o ţară întreagă, pentru toţi aceia- 
care sunt “de un nnâm sau de o credinţă. 

Zi plină. de bucurie pentru noi creştinii este sărbătoarea 
e azi, când Domnul nostru: Isus Christos'a înviat din morţi, 

Săptămâna ce a trecut a fost pentru adevărații creştini 
timp de întristare, căci le aducea aminte de suferinţele gi 
moartea Domnului nostru Įsús. De aceia şi adunările noastre 
în biserică din săptămâna trecută fie ziua sau geara la pri- 
vighere, erau nişte adunări de întristare. 

Adunarea noastră de azi, este o adunare de bucurie şi 
de bucurie a fost întotdeanna adunarea creştinilor din această 
zi, de aceia biserica nu încâtează a cântă în fiecare an: bu- 
curia acestei zile prin cuvintele: Aceasta este ziua care a 
făcut-o Domnul să ne bucurăm şi să ne veselim în ea. 

Pentru aceasta şi eu azi voi arătă: care esje insemnätatea 
acestei zile şi cum trebue s'0 sărbătorim. * a í 


Li i 
* * 


Fraţilor, în săptămâna â5 a trecut, am văzut pe Domnul 
nostru Isus vândut de Iuda y vânzătorul; prins de Iudei noaptea, 
judecat, osândiț la moarte, răstignit pe- cruce, mort şi în- 
gropat. Toate acestea le-a suferit Domnul nostru lisus Hristos 
pentru ca să ne răseumpere pe noi din blestemul strămoşese: 
El pa avut nici un păcat şi despre aceasta singur spune. 
cine fmi va puleă arătă că am păcătuit? Când Iudeii voiau 
să-l omoare, au căutat să-i găsească vre-o vină şi nu i-au 
găsit nici una, aşă că a trebuit să pună martori mincinoşi, 
care să-l acuze că este călcător de lege. 

Domnul nostru ligus Hristos, ca Dumnezeu nu puteă ră- 


a 


Invierea Domnului nostru lisus Hristos. 
(După «Apostolul» tipărit de Mitropolitul Nifon în (1856. 

mâne în mormânt. Deși mormântul era păzit, de ostaşi şi 
eră pecetluit, totuşi cu puterea sa Dumnezeiască a înviat, 
lăsând neatinse peceţile. Când îngerul s'a pogoriît din cer 
şi a răsturnat piatra de pe mormânt, soldaţii înspăimântați, 
au căzut cu feţele la pământ şi după ce şi-au venit în sim- 
tiri, au alergat în oraș să spună cele ce s'au întâmplat. Iudeii. 
au vrut să ascunză învierea, dând bani soldaţilor, ca să spună 
că trupul lui a fost furat de ucenici pe când ei soldaţii, 
dormeau. 

Spusa lor a fost dovedită mincinoasă, căci Domnul nostru 
lisus Hristos s'a arătat chiar în ziua învierii Mariei Mag: 
dalinei, care venise să plângă la mormântul lui, s'a arătat 
pe cale la doi ucenici ai săi, care mergeau la un.sat,.s'a ară- 
tat iarăşi la 10 ucenici seara, pe când erau închişi într'o , 
casă, ca să nu fie prinşi de Iudei. Intr'o zi s'a arătat la trei- 
sprezece persoane. După aceea s'a arătat de mai multe ori 
ia mai mult de 500 de oameni. 

Toate aceste arătări ne dovedesc că el a inviat, iar uce- 
nicii lui, văzându-l înviat au luat curaj şi au răspândit în 
lume învăţătura creştină, suferind multe pentru ea şi fiind 
şi ei omârâţi, ca să se împlinească cuvintele Domnului nostru 
lisus Christos, care zisese: De m'au prigonit pe mine, şi pe 
voi vă vor prigoni». A 

Prin moartea sa Domnul nostru lisus Hristos ne-a răs- 
cumpărat, de blestemul ştrămoşesc; iar prin înviere a sfă- 
râmat puterea morţii şi s'a făcut începătorul învierii celor 
adormiţi, căci după cum ela înviat, tot asemenea şi noi vom 
înviă. Aceasta ne-o spune sf. Apostol Pavel, zicând: Hristos 
s'a sculat din morţi, făcându-se începătura învierii celor 
adormiţi. 

Invierea Domnului nostru Isus Hristos, a adus bucurie, 
atunci celor ce erau credincioşi lui. Ea a adus. şi aduce bu- 
curie tuturor adevăraţilor creştini, care își dau seama de 
foluasele ce ne-a adus prin învierea sa. 


__Să vedem însă, dacă noi ne pregătim, ca să serbăm ca 
adevăraţi creştini ziua învierii Domnului nostru lisus Hristos. 
De sărbătoarea învierii noi ne pregătim ca să avem haine 
mai curate, să avem o mâncare mai bună, casele noastre să 
fie curăţite şi împodobite mai frumos. 
Lucrurile acestea sunt buns, dar noi nu primim pe Demnul 

nostru ljsus Hristos în casa noastră sau la masa noastră; 
ci îl primim în corpul nostru, împărtăşindu-ne cu sfintele 
taine. De aceia suntem datori ca mai ales în aceste zile să 
ne curăţim casa sufletului nostru tot aşă de bine, ba şi mai 
bine decât ne cnrățim casa în care locuim; să ne îmbrăcăm 
sufletul cu haine tot aşă de curate, după cum ne îmbrăcăm 
corpul nostru în aceste zile. 

Casa sufletului nostru se curăţă, dacă vom goni din inima 
şi mintea noastră, ura, pisma şi orice răutate, dacă vom fi 
iertători faţă de cei ce ne-au supărat. Aceasta ne-o spune 
chiar biserica în cântările ei de azi, când zice: să zicem fra- 
jilor şi celor ce ne urăsc pe noi, så iertăm toate pentru în- 
vjere. - 

Sufletul nostru se îmbracă cu haine curate, dacă răutățile 
de tot felul, le vom înlocui cu fapte bune. Ori cât de mare 
ar fi răutatea omului, ea se desrădăcinează uşor din suflet, 
când omul voeşte să meargă pe calea cea bună. Pildă avem 
în tâlharul, care s'a scăpat de păcate, pentru că a crezut în 
Domnul nostru lisus Hristos, cu care fusese răstignit pe 
cruce, pe când cellalt tâlhar, fiindu-i inima plină de răutate, 
nu s'a învrodnicit a fi în rai cu el. 

Mai toţi cred că bucuria în aceste zile vine de acolo, că 
noi avem ocaziune să petrecem mai bine, să ne vedem prie- 
tenii sau rudele, ori să avem un timp mai lung de odihnă. 
De aceia noi ne bucurăm mai mult trupeşte decât sufletește. 

Bucuriile trupeşti însă ne aduc mai mult rău decât bine, 
căci ele ne dau prilej şi mai mult de a păcătui, ne dau pri- 
Jejul de a ne îmbuiba de mâncare sau băutură. Bucuriile 
acestea omoară sufletul, când omul se lasă în voia lor, de 
aceia trebue să ne ferim de ele. 

Orice lucru este făcut pentru un anumit scop. Ziua este 
făcută pentru lucru, noaptea pentru odihnă. Tot asemenea 
şi sărbătoarea de azi este pusă ca să ne aducem aminte de- 
învierea Domnului nostru lisus Hristos şi totdeodată să ne 
împărtășim cu corpul şi sângele său. Cel ce nu sărbătoreşte 
în acest mod învierea Domnului nostru Iisus Hristos, n'o săr- 
bătoreşte ca creştin, ci ca păgân. 

In zi de sărbătoare noi suntem bucuroşi să ne vină în 
casa noastră o rudă ori un prieten; suntem mulţumiţi dacă 


www.dacoromanica.ro 


ALBINA 831 


putem să-l ospătăm cât mai bine, ca el să hu iasă nemul- 
tumit din casa noastră. E 

Dece să nu primim bucuros în casa sufletului nostru pe 
Domnul lisus Hristos, aşă după cum primim un prieten? 
Căci ce prieten. mai bun ne poate fi decât el, care este prie- 
tenul tuturor oamenilor, fie bogaţi sau săraci ? 

Creştinii din trecut sărbătoreau în chip cu totul sufletesc 
învierea Domnului nostru lisus Hristos. Pentru ei săptămâna 
patimilor eră timpul de adevărată durere sufletească, ştiind 
că Domnullor a suferit în acel timp. De Sâmbâtă seara, în- 
tristarea lor începcă să se cchimbe în bucurie, se adunau 
cu toţii în biserică şi când la miezul nopţii preotul eşea din 
sf. Altar şi le spunea: Hristos a înviat, inimile lor se umpleau 
de o nespusă bucurie. Toată săptămâna luminată era pentru 
ei timpul de nespusă bucurie sufletească şi mai tot timpul 
îl petreceau în biserică. 


x 
+ * 


Iată, fraților, bucuria care ziua învierii a adus-o tuturor 
creştinilor până la noi. 

Noi însă mai adeseaori nu dăm respectul cuvenit acestor 
zile. In săptămâna ce trecă mulţi dintre noi ne vedem mâi 
mult de trebile noastre şi la biserică şi la rugăciune nu ne 
ducem. Muncim pe capete, pare că am vrea să terminăm 
totul înainte de această zi. Ba sunt cazuri că se găsesc fe- 
mei, care deşi aud toaca şi clopotul bisericii chemându-ne să 
luăm parte la învierea domnului nostru lisus Hristos, ele 
încă lucrează de zor ca să-şi isprăvească o cămaşe sau 0 
haină cu care să se îmbrace în această zi. Pe asemenea fe- 
mei le apucă chiar ziua Paştelor lucrând. 

Mai sunt oameni, care cum s'a apropiat de ziuă ciocnesc 
oul roşu şi-l mănâncă, fără să se mai ducă la biserică, fără 
să se îngrijească dacă copiii lui sau femeia lui s'au dus sau 
nu la biserică. Alţii pretind să li se ducă Paşti acasă, căci 
lor le este lene să vină ca să le ia dela biserică. 

Dacă numai pe jumătate ne-am pregăti sufletește, după 
cum ne pregătim trupeşte pentru această zi, tot ar fi ceva; 

De aceia fraţilor, să sărbătorim sufleteşte aceste zile, fă- 
cându-ne mai întâi datoria de creştini. Să uităm neînţele- 
gerile dintre noi; să scoatem duşmăniă din inimile noastre; 
să vieţuim şi noi ca fraţii cel puţin câteva zile. 

Atunci în adevăr vom puteă să ne salutăm frăţeşte cu 
cuvintele: Hristos a înviat şi vom primi răspunsul: Ade- 
vărat că a înviat, salut care în toate timpurile a umplut şi 
umple de bucurie inimile adevăraţilor creştini. 


Econ. D. Georgescu. 


anaa a S a na Baa BEE 


CĂMATĂRIA 


e câmpiile de luptă, noaptea după 

ce s'au liniştit toate, se ivesc a- 
deseori oameni fără de suflet, ţă- 
rani ori altfel de oameni de prin 
satele vecine, cari jefuesc pe sol- 
daţii răniţi şi morţi. Aceşti tică- 
loși umblă pe furiș, ca să nu fie 
simţiţi de sentinele și de jandarmi; găsesc un mort 
îi scotocesc buzunarele şi tot ce află. iau. Văd un 
inel în degetul unui mort, îi tae degetul cu inel cu 
tot. Ajung la un ofițer, aici au să găsească mai 
multe! Ei îl întorc; el însă, numai rănit, deschide 
ochii și se roagă: apă! Ticăloşii se dau o clipă în- 
dărăt, dar posed curaj: e numai un biet rănit ce 
nu se poate apără. Pe el! şi dacă va striga, îi crapă 
capul nemernicii. In loc să-l ajute, să-i dea apă, îl 
ucid ca să-l poată jefui. Acești becisnici se numesc 
hienele câmpului de luptă şi, cu adevărat sunt hiene 
cari trăesc numai din cadavre. Cei ce sunt prinşi 
cumva, sunt împuşcaţi fără de milă și de dușmanii 
lor ca şi de prieteni. 

In societate aceste hiene trăesc cu numele de că- 
mătari. Și aceştia ca şi cei de pe câmpul de luptă 
fac acelaș lucru scârbos și neomenesc. Și cămătarii 
trăesc numai din cadavre, din bieţi nefericiți pe 
cari îi ucid materialiceşte, spre a-i jefui. De aceea 
dintre câte ticăloșşii practică sufletele păcătoase eu 
nu ştiu alta mai vrednică de pedeapsă şi de dispreţ 
ca fapta cămătarilor. Nu e vorba de acei ce împru- 
mută cu dobânzi legale şi din bunătatea de inimă 

de a ajută celor în nevoe. Dobânda e un drept cu- 
noscut de lege, câtă vreme ea nu e jaf. E vorba 
de acei ce nu împrumută cu gândul dea ajută pe 
un om ori de a-şi face un câștig onest din capitalul 
lor, ci cu gândul de a nenoroci pe cel în nevoe, de 
a-l afundă și mai mult spre a-l puteă dezarmă cu 
totul ca să-l jefuiască. 

Aceştia pândese nefericirile, caută pe oamenii cari 
se clatină să cadă şi sar nu spre a-i împiedică de 
a cădeă ci mai ales să-i apese ca să cadă mai curând. 


Mitropolitul Varlaam, în Iaşi, ţinu într'o Dumi- 
necă o predică împotriva cămătarilor. El făcu așă 
că aduse în biserică şi pe calăul orașului. După ce 
vorbi ce păcat; de moarte fac cămătarii, a întors 
vorba spre alte lucruri şi a întrebat: 

— Mulţi zic că negustoria e ruşinoasă. Eu nu zic 
aşă. Sunt între voi aici, în biserică, negustori? 

— Suntem, suntem! răspunseră mai multe glasuri. 

— Aşă dară, nu vi-e ruşine de a vă ști negustori. 
Dar sunt între voi lucrători cu ziua, nevoiaşi cari 
se hrănesc cu sudoarea feţii lor? 

— Suntem, Inalt Prea Sfinte. 

— Nici voi deci nu vă ruşinaţi de cinstita muncă 
a voastră. Sunt între voi oameni trufași, mincinoși, 
leneşi, lacomi de mâncare? 

— Vom fi şi de aceştia, răspunseră unii. 

— Dar sunt între voi cămătari? şi care anume? 

La întrebarea aceasta tăcură cu toţii. Mitropo- 
litul întrebă din nou: 

— E careva dintre voi calău? Şi la asta cred că 
veţi tăceă, căci nu e dintre voi niciunul, şi e cu 
adevărat ruşinos lucru să fii calău. 

— Ba sunt aici, răspunse calăul. Ce să zic, e ru- 
şinos lucru, dar sunt aici. 

In mirarea, care-i cuprinse pe toţi, Mitropolitul 
zise: Vedeţi fraţilor! Nici calăului nu-i este ruşine 
de faptele lui. Dar cămătar nu vrea nimeni să fie 
numit, că tăcurăţi cu toţii, şi eu nu cred că nusar 
fi găsind vreunul între voi! Ah, câine ce mușcă pe 
furiș! Cum vei răspunde de nemernicia ta pe cea- 

laltă lume? Cât puteţi, oameni buni, feriţi-vă ca de 
foc de cămătari și ocoliți-i ca pe câinii turbaţi; iar 
voi cari aţi intrat în calea mișeliei și faceţi cămă- 
tărie, întoarceţi-vă spre muncă vrednică și cinstită, 
căci voi vreţi să trăiţi fără muncă, numai stând 
ca păiajenul la pândă ca să vie musca să se prindă 
în aţele lui și s'o sugă până ce-o omoară, și moartă 
tot s'o mai sugă! A zis Dumnezeu: în sudoarea 
feţii tale să-ți câştigi hrana de toate zilele, şi adevăr 
e că toţi oamenii muncesc spre a-și agonisi cele 
detrebuinţă, numai cămătarul trăeşte fără de muncă, 
stând pe scaun şi plănuind cum, să-şi întindă și 
unde spureatele lui mreje. V'aş mai întrebă odată 
e şi unul cămătar între voi? Dar de v-aş întrebă 
de-o mie de ori aţi tăcea și-a mia oară ca mortul. 
Dar Dumnezeu n'are nevoe de mărturisirea din gură 
a nimănui, ca să-i cunoască sufletul, şi Dumnezeu 
are foc şi înecuri şi boale și primejdii pentru cei ce-i 
fac peste voe, și acum eu nu zice mai multe. 
G. Coșbuc. 
Sp 2 Rr 


Ciudăţeniile trăsnetului. 


Un soldat din Graz eră de strajă înaintea închisorii, când se 
deslănţui o furtună groaznică ; trăznetul căzù pe baioneta sol- 
datului, treci prin trup şi-i amorţiseră picioarele. Nenorocitut 
ne mai putându-să mişcă, începu să cheme ajutor, dar bubuituk 
tunetelor şi zgomotul ploii îi înecau glasul; atunci zărind la 4 
paşi clopotul de alarmă, să târî pe brânci până la el, cu gândul 
de a-l sunà; toate silinţele îi fură zadarnice însă, căci nu se 
putu ridică în picioare. Bietul om făcu atunci cea ce ar fi trebuit 
să facă la început: trase un foc de puşcă şi tot postul alergă 
speriat, crezând că a scăpat vre un arestat. 


(«Agricultorul.>) 


Nu faceţi nici odată rău ori cât de mare ar fi 


binele ce câștigați din aceasta. 
(Sf. Augustin). 


na 


"MMM 


Or'o 


Mănăstirea Comana: Galeriile chiliilor dinspre *řapus, 


(După: «Buletinul Comisiunii monumentelor iştorice»), 

LEGILE ŢĂRII 


Despre libertatea conştiinţei. 


2p)emeiul tuturor legilor noastre este Constituţia. Nici 
í o lege nu s'ar puteà face, dacă ar fi în potriva ce- 

/ lor statornicite prin Constituţie, în care se cuprind 
drepturile românilor. 

Art. 5 din Constituţie arată care sunt aceste drep- 
turi, glăsuinnd astfel: Româuii se bucură de libertatea con- 
științei, de libertatea învățământului, de libertatea presei. 
de libertatea întrunirilor». lar art. 21, tot din această lege, 
zice că «libertatea conștiinței este absolută». 

Cetind aceste articole, şi-ar puteă închipui cineva că dacă 
ne bucurăm de libertatea conştiinţei, şi dacă această liber- 
tate este absolută, apoi ne este îngăduit a face tot ce ne-ar 
veni! în minte. Aşă ar putea gândi cineva care nu pricepe 
rostul legilor, şi nu-şi dă bine seama despre ceeace însem- 
nează libertatea, şi in deosebi libertatea conştiinţei. 

Ce însemnează libertatea: conştiinţei ? 


Asta însemnează că oricine trăeşte în România, este li- 
ber să creadă în Dumnezeu şi în sfinţii lui, s* se închine 
în credinţa lui, să se ducă la biserica lui, fără să fie silita 
face altfel. 

După cum am văzut, român poate să fie şi cineva care 
nu are aceiaşi credinţă, adică aceiaşi religie, ca noi creştinii 
băştinaşi. Așă, români sunt şi nemți împământeniţi în Ro- 
mânia, şi acei nemți sunt unii catolici, alţii protestanți, alţii 
îşi mai zic şi altfel; apoi sunt cetăţeni români de religie ma- 
homedană, adică Turcii din Dobrogea; mai sunt cetăţeni ro- 
mâni de religie mosaică, adică Evrei, şi vor mai fi cetăţeni 
remâni şi de alte religii. Toţi aceştia : nemți, turci, evrei, sunt 
liberi să se închine fiecare în legea lui, să creadă în Moha- 
med, în Moise, fără să fie îngăduit cuiva să ducă, pe un 
turc ori pe un evreu, cu deasila într'o biserică de a noastră 

şi să-i puie să se închine înaintea Domnului nostru Iisus 
Hristos, ori înaintea altor icoane. 

Asta a voit să înțeleagă art. 21 din' Constituţie prin cu- 
vintele: «Libertatea tuturor cultelor este garantată». : 


Constituţia garanțează fiecăruia dreptul acesta də a se în- 
chină în legea lui; dar şi acei de altă lege cu noi au dato- 
ria să nu-şi bată joc de religia noastră ortodoxă, pentrucă 
religia ortodoxă a Răsăritului este singura stăpână în ţara 
noastră. 

După cum în şcolile noastre trebuie să se înveţe în româ- 
neşte, după cum la primărie, ori la judecătorie, ori la cazarmă, 
trebuie să se vorbească numai româneşte, pentrucă limba 
ţării noastre este limba românească, de asemenea în bise- 
ricile noastre trebuie să se facă sfânta slujbă după religia 
ortodoxă şi în limba românească. Tot aşă când ne vine în 
în ţară vre un oaspete mare, de pildă cum a venit mai 
acum câţiva ani Împăratul nemţesc, nu-l poate întampină 
alt Mitropolit şi alt Sobor decât al nostru, şi nu se poate 
face altă slujbă decât slujba după religia noastră ortodoxă. 

Də aceea şi Constituţia zice: <Religiunea ortodoră a Ră- 
saritului este religiunea dominantă a Statului Român». 


Dar, dacă avem acest drept, adică libărtatea conştiinţei, 
avem şi datorii. j 

Avem datoria de a nu împedică pe nimeni să-şi boteze 
copiii după legea lui, să-şi îngroape morţii după legea lui, 
să se închine în religia lui, şi acela care ar face-o faptă ca 
aceasta, poate fi dat în judecată. 

Articolul 209 din codul 'penal, hotărăşte aşă : 

«Oricine care, prin fapte sau amenințări, va sili sau va 
popri pe una sau mai multe persoane de a-și exercită, cul- 
tul religiunii lor, de e asistă la exerciţiul acestui cult, sau 
de a celebră, sărbătorile lor, se va pedepsi cu amendă dela 
cincizeci până la cinci sute lei». 

Dacă s'ar vâri cineva într'o biserică, şi ar face turburare. 
poate fi pedepsit çu închisoare până la o lună, osebit mai 
poate fi globit cu una sută lei. 

Prin biserică nu se înțeleg numai bisericile noastre cre- 
gtineşti, ci şi bisericile catolicilor, pe care ne-am obişnuit 
să-i numim eretici; biserică este şi geamia turcească, și 
școala sau sinagoga evreiască; iar preot este şi preotul no- 
stru, şi acel catolic, şi hogea turcesc, şi rabinul evreesc, şi 
cine ar îndrăzni să lovească pe preotul unei Teligiuni pe 
când îşi face slujba, poate fi pedepsit cu închisoare dela un 
an până la doi, după cum glăsueşte art. 211 din codul penal. 

Şi nu-i nevâie să ajungă cineva să lovească pe un preot, 
când işi face slujba, pentru a fi aşă de aspru pedepsit; e 
destul să-l ocărască, ori să-i spue vorbe uricioase, ori mă- 

car să-l amenințe cu dăgetul, pentru ca să poată fi osândit 
cu închisoare până la trei luni, şi să plătească şi o amendă : 
de 50 lei. 

Pedepsele acestea nu sunt prea aspre, şi judecătorii tre- 
buie să fie fără îndurare, faţă cu nişte oameni cari făptu- 
esc astfel de nelegiuiri, când te gândești. că preotul în ia 
altarului, este icoana lui Dumnezeu pe pământ. 


Am văzut ce este libertatea conştiinţei, şi cum garantează 
legile noastre libertatea tuturor cultelor. 

Este însă şi o îngrădire la această libertate. 

„Omul este liber să facă orișice ar vrea, numai dacă, prin 
faptele lui, nu ar jicni libertatatea altuia şi nu ar călcă vreo 
lege. De asemenea libertatea tuturor culțelor este garantată, 
cîntru cât însă celebraţiunea lor nu aduce 5 atingere Ordi- 
nei publice sau bunelor moravuri», adaugă art. 21 din Con- 
stituție. Şi aşă trebuie să fie. 

Dacă, sub cuvânt că în religia lor stă să. se junghie oa: 
meni, s'ar „apucă unii să facă astfel de grozăvii, se 'nţelege 
că nu li s'ar îngâdui aceasta; ori dacă s'ar apucă să iasă 
în fața lumii goi, jucând şi cântând, precum se face prin 
unele locuri sălbatice, aceasta âr fi o atingere a bunelor 
moravuri, și iarăşi nu ar puteă fi lăsaţi liberi să facă ase- 
menea lucruri. 

Aşă dar, toate libertăţile au şi îngrădirile lor, pentrucă 
dacă ar fi 'alttel, dacă unii oameni ar aveă astfel de liber- 
tăți încât să sugrume libertatea altora, atunci n'ar mai fi 
dreptate în lume, şi s'ar călcă art. 10 din Constituţie care 
zice că «toţi românii sunt .egali înaintea legii». 


E N 
TR Fo 


De ce lumea nu e fericită? 


Artur. Gorovei. 


La dreptul vorbind, această întrebare e foarte încâlcită 
şi cu multe înţelesuri, însă fiecare ins se sileşte, după ca- 
pul său, să-i dea un răspuns, mai aproape sau mai departe 
de adevăr. 

Unii răspund că iza nu există, că fericirea n’a dat-o 
Dumnezeu lumii aceştia; alții spun că lăcaşul fericirei e în 
Paradis, sâu chiar în planeta Marte; alţii zic că lumea va 
deveni ca prin farmec fericită, dacă ar fi toţi indivizii egali 
şi la drepturi şi la datorii şi la avuţie; însă răspunsul cel 
adevărat mai nimeni nu-l dă, şi de aceea trebuie să-l cătăm 
cu sute şi mii de ani în urmă, 

Sunt aproape două mii de ani, de când Bunul Dumne- 
zeu a trimis în lume pe Fiul său, ca să ne arate calea fe- 

ricirii şi cu toate aştea foarte puţini sunt acei cari cunosc 
astăzi această cale, mergând cu vrednicie pe dânsa. 

«Iubeşte pe aproapele tău ca însuţi pe tine; ceeace vrei 
să-ţi facă ţie oamenii, fă şi tu lor !» Iată ce trebuie să facem 
şi cât de puţin. ni.se „cere,-penţru.ca să fim fericiţi! 

Dar oare -câți fac aşă ? Cei mai mulţi nici nu vor să audă, 
spunând că acestea trebue să le ştie numai preoții, şi că 
ei nu ascultă decât de «Știință». 

Dar oare, ascultă ei şi de adevărata ştiinţă? Marele edu- 
cator Pestalozzi a arătat calea fericirii astfel: «Numai prin 
educațiune se vor secà isvoarele mizeriei poporului !» 

Prin urmare, calea care duce la fericire e una singură: 
educaţiunea. 

Şi acum trebue să înțeleagă necredincioşii, că educaţiu- 
nea nu este altceva, decât creşterea omului după precep- 
tele moralei creşting. Numai din cauză că lipseşte adevărata 
educaţiune, lipseşte şi fericirea. Educaţiunea este cea mai 
mare; ştiinţă din care se nasertoate celelalte. A ști cum tre- 
bue să îngrijim de corpul şi sufletul nostru: iată adevărata 
ştiinţă, iată ceeace trebuie să ştie omenirea! 

Dar astăzi ce vedem ? Unii muncesc prea peste puterile 
lor, hrănindu-se -prost şi otrăvindu-şi corpul cu alcool; iar 
alţii muncesc prea puţin sau de loc şi în schimb mănâneă 
şi beau mai mult decât le trebue. Atât unii, cât şi alţii sunt 
de plâns, ‘căci la cei dintâiu corpul le e istovit de foame 
şi prea multă muncă; iar la cei din urmă sănătatea e sdrun- 
cinată de lenevie şi îmbuibare. Oare aşa zice știința ? 

Să mergem mai departe. Unii adună averi peste averi, 
trăind în sgârcenie sau în desfătare, fără a se gândi cå- 
tuşi de puţin la nenorociţii cari zac în mizerie; iar alţii nu 
înțeleg nimic de munea lor, risipind în dreapta şi în stânga, 
negândindu-se la ziua de mâine; 

' Cum vedem, fapte relé şi într'un caz şi într'aitul. Ştiinţa 
cum ne învaţă oare? — ` 
` Ştiinţa ne arată calea cealaltă, calea binelui, însă noi, eu 
încăpățânare nu voim să ascultăm, şi apucând pe calea cea 
urâtă facom ca fericirea să fugă dintre noi. 
` Bi acum, mai îndrăsnim şă ne întrebăm de ce lumea nu 
e ferjcitå? o O 

Da, lumea nu e fericită, fiindcă îi lipseşte: adevărata edu- 
cațiune! 

N. I. Gâdeiu-Tutova 
invăţător. 3 
A RO PO 


Ertţaţi, ca să vă erte şi tatăl vostru din Cer. 


(Evanghelia lui Marcu). 

In noaptea Invierii. 


A mi aduc aminte de seara aceea a Invierii, singurele sărbă- 
~ tori ale Paştelor pe care le-am, petrecut la ţară.,.. 

&2/ Stam in cerdac. Noaptea cădea uşoară şi caldă. Copacii 

A întloriţi străluceau în umbră, iar mireazma lor.se împră-. 

3 ştiă, amărie. peste întreaga coastă-de deal. Bondarii mici 
roşii, sburau zbârnâind uşor, lovindu se unii de alţii, sau căzând, 
peste hainele noastre de care se prindeau. Departe în. pădure 
străluceau câtevă focuri, când şi când câte un car întârziat, 
scârţia prin dreptul porţii, şi învârtitul încet al roţilor însemnă 
mersul domol al: boilor ce nu se. zăreau prin întunerec. 

In ogradă toţierau în treburi. Mătuşa Smaranda, biinica, mama, 
toate cu braţele suflecate treceau dintr'o cuhne în cealaltă, unde 
eră cuptorul, căci coceau cozonacii. De câte ori se deschidea 
uşa, un miros de pâne-dulee dospită năvăleă-până,în cerdae-şi 
ne aţâță pofta să gustăm şi noi: 

Mereu întrebam: 

— Mai este mult, mătuşă Smarando? i 

Şi bătrâna râdeă, şi ne răspundeă.în ciudă: 

— Mult tare, mult! 

Am așteptat într'adevăr cam multişor, iar când au pornit să 
aducă în casă cozonacii rumeni, crescuţi şi chipeşi am tăbărât şi 
noi copiii. 

Mătuşa Smaranda însă a pus mâna pe un şervet să ne go- 
nească, aşă ca pe muşte. 

— La biserică întâi, păgânilor! 

Şi iar râdeâ. lar noi aşteptam miezul nopţii; căci, mici cum 
eram, până dimineaţa stăteam; la sfânta slujbă, lângă bunica şi 
mătuşele noastre. 

Intr'un târziu ne-a îmbrăcat în alb, ne-a dât câte un paneraş 
în mână, s'avem ce aprinde, şi la cel dintâi dangăt al clopo- 
tului, am luat-o pe aleea de vişini, şiam coborit în vale. 

In biserică ţăranii stăteau tăcuţi, în aşteptare. Deodată uşile 
altarului s'au deschis, şi glasul părintelui Agapie răsună, uşor 
par'că: 3 

— Veniţi de luaţi sita 

Şi cât de strălucitor mi să, părut sâmburele acela de lumihă 
din vârful lumânărelei paneraşului meu. In pridvor vântul mai 
să-mi stingă lumânarea, eu am pus mâna repede să o feresc şi 
m'am. fript, dar n'am avut vreme să mai scrâncesce;-că -preotul 
începuse sfânta slujbă. 

— Hristos a înviat! 

Şi toţi am răspuns: 

— Adevărat anviat! . , . 

Şi căutam lá cer, şi mi-se părea că acolo sus stătea dăscu- 

ete porţile Raiului, şi glasurile -ce cântau lângă. mine „Invie» 
rea“ mi-se păreă că se scoboară din înălțimi. . i; 

Până în ziuă am stat jos, la picioarele stranei şi- am şi as-. 

cultat. 

lar când se mijià de ziuă am plecat spre casă. Dimineaţa “ 
se împrăştia sură, copacii parcă înfloriseră cu toţii, undeva în- 
trun desiş, cântă o pasăre. Şi lumânărelele -noastre, pe. sfârşite, 
tremurau ca de frig în răcoarea zorilor. Tata mergea înainte 
cu pasul măsurat, din spatele nostru, se revărsă par'că o lumâ- 
nare mare; acum-acum aveă să răsară soarele. '" 

Acasă ne aşteptă masa îiitinsă. Mătuşa- Smaranda ne-a dat 
ouă roşii de-am ciocnit cw tata şi cu a poi am „mâncat 
şi câte. o felie de cozonac. ; 

Iar afară lumina. puneă, stăpânire, - nicio zi. de Paşte n n'am 
văzut mai strălucitoare, mai plină de flori şi į cântec de paseri ca 
ziua aceea petrecută la tară, în mijlocul firei învestmântată ca 
de sărbătoare. i 

Pa Garleanu: 


——— i mt o . arante 
Descoperiri însemnate în sága: 


Félix Dubois a cercetat Sahara, plecând dela Biskra la 9/2 
Aprilie 1907; în August era la hotarele Hoggarului.:Acest ţinut 
are piscuri, până la 3.000- de metri -de înnalte, In apropiere.de 
Tit, într'o peșteră întunecoasă, a găsit pe păreţi săpături cari 
înfăţoşează animale. Artiştii au întrebuințat lutișor de le-au 
colorati A mai aflat un altar cu inscripţii, de pe care a ajuns 
la- Încheere că pe aci afost odată o civilizaţie. libio-egipteană. 


E PN e, 


i (Da 

PREDICĂ LA DUMINECA TOMEI 


«Căci m'ai văzut pe mine 
Tomo, ai crezut. Fericiţi sunt 


cel ce n'an văzutşi au crezut». 
(loan XX — 29). 


Drepţi mirilorilor creştini, 


In Sfânta Evanghelie de astăzi, ni se spune despre ară- 
tarea Mântuitorului lisus Hristos, după învierea sa din morți, 
tuturor Apostolilor, afară de Toma, cari stăteau cu ușile 
încuiate de frica lvdeilor. lar venind și Toma, ceilalți Apo- 
stoli i-au spus: «Am văzut pe Domnul». Insă, el a ziș: «De 
nu voiu vedeă în mâinele lui semnele cuelor, și de nu voiu 
pune degetul meu în semnul cuelor, și de nu voiu pune 
mâna mea în coasta lui, nu voiu erede». 

La opt zile după înviere, Mântuitorul ca să nu lase pe 
îndoelnicul Toma în necredință, sa arătat din nou Aposto- 
iilor și după salutarea: «Pace vouă», se adresează lui Toma, 
zicându-i: «Adu:ţi degetul tău încoace, și vezi mânile mele 
și adu mâna ta, și o pune in coasta mea, și nu fii necre- 
dincios, ci credincios». Şi a răspuns Toma și a zis lui: «Do- 
mnul meu și Dumnezeul meu», încredințându-se că este 
Mântuitorul și căindu-se de indoiala sa de mai nainte. lar 
lisus îi răspunde: «Căci m'ai văzut pe mine, Tomo, ai cre- 
zut. Fericiți sunt cei ce n'âu văzut și au crezut». 

Mustrarea uşoară adresată lui Toma este o învățătură și 
pentru noi creştinii de astăzi, ca să avem credinţă neîndo- 
ioasă pe temeiai celor spuse de Sfinţii Evangheliști despre 
Invierea lui lisus Hristos din morți. 

Ce este credința ? Credinţa este o virtute insuflată de 
Dumnezeu în sufletele noastre, prin care ținem fără îndo- 
ială de adevărate toate învățăturile ce Dumnezeu ni le-a 
făcut cunoscute și pe care Sfânta sa Biserică ni le propune 
ca să credem 

A crede, inseamnă a fi convins, sau a ține de adevărate 
cele ce altul ne spune, lâră a vedeă noi acele lucruri. Câte 
iucruri, de exemplu, nu ni se spun în Geografie, în Istorie, 
pe cari noi nu le-am văzut, dar le credem că așă sunt, 
pe baza vredniciei de credință a celui ce ni le spune. 

Câte lucruri nu ținem de adevărate, când ni le spune 

un cunoscut ori prieten, neîndniodu-ne despre adevărul ce- 
lor spuse ! 

Cu atât mai vârtos trebue să credem în adevărurile ce 
Dumnezeu ni le-a dat, și să le credem că așâ sunt, pen- 
trucă Dumnezeu este sfânt și drept, și El, care este sfințenia, 
dreptatea și adevărul, niciodată nu ne amăgește ! 

Dar cu toate acestea, se poate, să zică cineva, că nu 
crede decât ceeace vede. Dumnezeu, îngeri, sfinți, raiu și 
iad, etc., sunt lucruri cari nu se văd și prin urmare nu pot 
crede în ele, va zice necredinciosul. 

Un așă om, să presupunem, nu crede decât ceeace vede. 
Dar nici Suflet, care este creat după chipul și asemănarea 
lui Dumnezeu, nu crede că are? Dacă necredinciosul zice. 
că nare nici suflet, care totuși se arată, în afară, atunci 
necredinciosul este pe aceeași treaptă ca și animalele ne- 
cuvântătoare, neraționale, ceeace nu se poate admite. Atunci 
de unde sunt cugetele, ideile, de unde mintea omului? Sunt 
ele efectul materiei? Nu, pentrucă materia este brută, ne- 
insuflețită, nu poate cugetă, este de o ordine inferioară; 
pe când gândirile, ideile sunt nemateriale, de o ordine su- 
perioară. 

Prin urmare, cum ar puteă materia să producă ceeace 
nare? lată însă că vrând nevrând chiar necredinciosul tre- 
bue să recunoască că are spirit, duh, care este mai pre- 
sus de materie, de corp. Există deci spirit, există o lume. 
spirituală, există Dumnezeu, pe care omul nu-l poate tă- 
gădui, și nu o face aceasta nici odată un om cu mintea 
întreagă, 'ci numai un nebun, cum zice Sfânta Scriptură. 

Dacă sar tăgădui existența lui Dumnezeu, atunci numai 
decât trebue să tăgăduim și existența spiritului omenesc, 
și in legătură cu aceasta trebue să excludem Și starea su- 
fletelor în raiu ori iad, născându-se întrebarea pentru ce 
Dumnezeu i-a dat omului suflet, dacă mar fi un timp, ori 
stare când și unde să fie răsplătit? 

Apoi, s'ar intrabă: cine a făcut lumea? A ieşit dela in- 
tâmplare? Dar de ce întâmplarea nu face și astăzi creaţiuni 
noui? De ce întâmplarea nu face să iasă un vapor pe apă 
cu călători? De, ce furnica este tot așă de silitoare și este, 
dată ca exemplă astăzi ca și în vechime? Cine a intocmit 
ordinea naturii așă de admirabil și armonios? : Dumnezeu. 
numai. 

Omul cu mintea întreagă nu se îndoiește întru nimic 
despre existența lui Dumnezeu și a spiritului, ci Caută să 
slujească lui cu credinţă, îndeplinind voia lui, 

La ce ne servește credinta ? 

Credința, acest mare dar, plantată de Dumnezeu în ini- 
mile noastre, ne serveşte ca să ne putem mântui din ne- 
voi. «Fără credință nu putem plăceă lui Dumnezeu», ne 
spune sfânta Scriptură. Şi «dreptul prin credință viu va 
fi». După cum soarele dacă mar încălzi pământul, vegeta- 
țiunea nu crește, nu rodește, parte se usucă, natura este 
tristă, întocmai așă este dacă credința cea adevăretă nu 
luminează inima omului, el niciodată nu va fi plăcut înna- 
intea lui Dumnezeu. 

In viața practică, de asemenea observăm necesitatea cre- 
dinței. Căci, cine îndeamnă pe corăbier să-și expuie viața 
sa valurilor furioase ale mărilor întinse? Cine îndeamnă pe 
agricultor să pue sămânța în pământ? Cine îndeamnă pe 
soldat să şi pue pieptul înaintea gloanţelor vrăjmașului? Cre- 
dința inro isbândă, fără de care omul mar face niciun 
progres. Rolul credinței este așă de mare, încât cea mai 
mare parte din faptele noastre sunt rezultatul credinței. fată 
ce înseamnă a crede. 

$ 

Nu tot astfel însă, se întâmplă cu cel necredincios. Cine 
nu crede, nu va vedeà viața veşnică, ci mânia lui Dumne- 
zeu rămâne peste el, sau cu alte cuvinte, necredinciosułl 
va fi nefericit aici și dincolo de viață, căci lisus spune des- 
lușit : 

«Aceasta este viața cea veșnică, ca să te cunoască pe 
tine unul adevăratul Dumnezeu, și pe care ai trimes, pe 
lisus Hrictos». lar la cunoștința lui Dumnezeu ajungem prin 
credință mai întâiu. 

In viața zilnică, necredinciosul mare nici un sprijin, căci 
este aruncat întocmai ca o frunză de vânt, în toate păr- 
tile. El se găsește într'o continuă tortură morală și neferi- 
cire, pentrucă nu vede nimic dincolo de pragul vieții pă- 
mânteşti, mare încredere în un Dumnezeu milosiv, în o pro~ 
vidență și răsplată a faptelor în o viață viitoare; și această 
necredință, de care se dă semne ici, colo, smulge pe cet 
ușor la suflet din această viață, aruncându-l în prăpastia pie- 
rirei şi a rușinei, tocmai pentru că necredinciosul nu vrea 

să știe ce va se zică a crede și a chemă pe Dumnezeu în 
ajutor la nevoi. Duhul mut și rău al necredinței i-a impe- 
trit inima și orbit mintea. 

* 

Insă, pentruca credința noastră să servească cu adevărat 
spre mântuirea sufletului, trebue să fie deplină sau întreagă, 
adică să coprindă toate adevărurile ce Dumnezeu ni le-a 
lăcut cunoscute, căci zice lisus: «Cel ce va strică una din 
aceste porunci mai mici, și va învăță așa pe oameni, mai 
mic se va chemă întru împărăţia ceriurilor». Şi sunt dintre 
creștini cari zic: De ce să mă duc la biserică Duminica 
:și sărbătoarea, când mă pot ruga și acasă? tără să-și: dea 
seama că prin această abatere păcătuesc. Creștinii buni 
trebue să creadă și să facă toate poruncile ce Dumnezeu 
ni le dă și ni le propune prin Sfânta Biserică, zicând: Cine 
nu ascultă de Biserică să fie socotit ca un păgân (necredin- 
cios) și vameș (păcătos), i 

O altă însuşire a credinței celei adevărate, este tăria, 
adică credința să fie puternică și ne învinsă de vrășmașii 
văzuți și nevăzuți, înaintând creștinul către scopul vieţei creş- 
tine, care este fericirea omului și prea mărirei lui Dumnezeu. 

Atunci este meritul omului, când nu se descurajează în 
mijlocul nenorocirilor şi suferințelor, care l-ar abate dela 
împlinirea datoriilor. Mântuitorul arată calea spre pertecţi- 
unea morală, zicănd : «Cel ce vrea să vie după mine, să se 
lepede de sine, și să-și ia crucea şi să urmeze mie». Adică, 
să se înarmeze creștinul cu răbdarea, cu care lisus şi-a dus 
crucea la locul răstignirii, numai să mântuiască neamul ome- 
mesc. Calea spre perfecțiunea cerească este calea luptei 
contra piedicilor mântuirii noastre. 

Dar mai ales, credința trebuie să fie urmată de fapte. 
«Ce folos este, de ar zice cineva că are credinţă, iar fapte 
nu are? Au poate credința singură să-l mântuiască? Cre- 
dința fără fapte este moartă, ca trupul fără suflet», ne 
spune Sf. Apostol lacob. După cum pomul se cunoaște 
după roade, tot astfel după fapte se cunoaște creştinul. Din 
fapte se vede credința, din dragostea creştină, care se mi- 
lostivește spre cei săraci și le dă ajutor; care compătime- 
şte şi șterge lacrimile orfanilor, și a văduvelor, și mângâie 
pre cei ce sunt în suferinți. 

În fine, credința trebuie să fie dreaptă, adică conformă 

cu învățăturile religiunii creştine, ferită de credințe falșe, 
deșarte ori superstițioase, atât de mult păgubitoare DER- 
tru om. 

Inainteze dar creștinul pe valurile mării acestei vieți, având 
de călăuză și sprijin credința dreaptă şi neclintită și atunci 
i se vor micșoră greutăţile vieții, credința îl va mângâiă 
în suferințe și îi va da curaj în mijlocul nenorocirilor. 


* 


Zilele în care trăim, ni se par puțin fericite pentrucă ve- 
dem atâta jale și plâns după urma +acelorînstreiriaţi . de 
Dumnezeu. Ni se pare că omul, cu totul sa abătut dela 
calea dreptăţii, a adevărului, a credinței și faptelor bune, 
singutele mijloace care-l conduc la mântuirea sufletului, 
ajutat fiind și de Dumnezeu. Dar cum îi va mai ajută Dum- 
nezeu omului, când el calcă poruncile sfinte, neascultând 
sfaturile ce i se dau prin Sfânta Biserică? «Aută-te, şi te 
voiu ajută, ne spune Dumnezeu». «Intoarce-te, și mă voiu 
întoarce». Nu lăsați să intre în inimile voastre sămânța få- 
rădelegilor spre a năbuşi pe aceea a faptelor bune ce am 
pus în sufletele noastre. 

Nu ne rămâne dar, decât să scoatem buruiana veninoasă 
a nəcredinței dia holda credinței noastre, pe care am apu- 
cat-o curată dela străbuni, pentru care ei și-au dat viața 
apărând legea și țara contra vrăjmașilor, numai ca aceste 
două odoare scumpe pe lume, să nu së înstreineze. La cine 
vom alergă după ajutor? La cine alergau străbunii noştri 
credincioși, în timpuri grele? La Dumnezeu, in sfânta sa 
biserică, aci, boerii şi lipsiți, lăudau şi mulțumiau lui Du- 
mnezeu. pentru binefacerile date, sau cereau mare și bo- 
gată milă. 

Să venim deci, înaintea d, Dumnezeu, să ne căim de 
greșalele făcute, ca și Apostolul Toma care sa îndoit de- 
spre învierea Mântuitorului, și căzând în genuchi să recu- 
noaștem nepăsarea de credință, zicând: Domnul nostru și 
Dumnezeul părinților noştri, ajută-ne nouă. Amin. 


Brăila. D.ILP. 

unii şi părinţii noştri ziceau și zisa lor eră 
>O credinţa: «Copiii sunt noroc la casă». «Un co- 
/ pil mai mult în casă, o pâine mai mult pe 
As masă» zic unele noroade. Dacă e adevărat 
acest lucru pentru familie, cu atât mai mult e ade- 
vărat pentru popoare. O familie numeroasă e pu- 
tere pentru fiecare ins din acea familie; căci, la 
orice nevoe, sar cu toţii, cu sfatul, cu ajutorul și cu 
mângăierile. Tot așă e un popor mare. Popoarele 
mari sunt o putere prin numărul inşilor lor, și, dacă 
sunt muncitoare şi au c alcătuire bună obştească, 
sunt şi bogate, nu le pot cotropi alte noroade, nici 
pe cale de războiu nici pe calea muncei. 

Noi, Românii, pentru întinderea ţării câtă avem, 
am puteă fi de patru şi cinci ori mai mulţi decât, 
suntem şi tot am aveă cu ce trăi, dacă s'arlucră 
pământul bine și dacă Românii s'ar da la orice 
muncă și la negustorie. Dovadă că-i așă e că prin 
orașele noastre trăesc zeci de mii de străini. Și tră- 
esc bine, se îmbogăţesc, ba, chiar și la lucrul câm.- 
pului vin zeci de mii de străini din ţările vecine. 
E ciudat acest lucru; căci într'o ţară, unde locuitorii 
sunt de ajuns, nu tăbărese nici străinii, fiindcă mau 

de ce se apucà. Pe când la noi, vin nu numai prin oraşe, 
dar şi prin sate și chiar la lucrările câmpului. 

— «Ei, şi dacă vin», ar zice un nepriceput, «lasă-i 
să vie, să se hrănească şi ei». Foarte bine: câtă 
vreme e lipsă, vin cu vrerea şi fără de vrerea noa- 
stră; dar asta nu ne împiedecă să spunem că-i reu 
mare. Fiind străini, dânșii duc în ţara lor, banii ago- 
nisiţi aci; iar noi rămânem păgubiţi; căci averea 
tuturor inşilor la un loc alcătueşte averea ţerei în- 
tregi. Pe urmă, la vreme de războiu, ei nu ne stau 
de ajutor; ci se duc în ţeara lor. Deci, noi sun- 
tem mai puţini la număr decât am fi, dacă ei nu 
erau străini. Prin urmare noi remânem tot un popor 
mic și färă de vază; căci puterile străine, când pun la 
cale soarta noroadelor din Europa, ţin seamă de 
numărul locuitorilor şi de cei mici vorbesc cu dis- 
preţ: «Un biet popor de câteva milioane şi el». Pe 
când, dacă am fi de zece-cincisprezece milioane, alt 
ifos am aveă înaintea lor; alte drepturi am puteă 
pretinde, căci nu-i vorbă zădarnică zicerea lui Iisus: 
«Celui ce are,i se va mai da; iar celui ce mare, şi ce 
are i se va luă». Căci lisus ştia pe cei cari au că 
sunt vrednici la minte și spornici la muncă. Dar, 
pentru a fi nație numeroasă, se cer trei lucruri: 
întâiu să ai pământ întins și bun, pe care să se 
poată lumea hrăni. Pe acesta îl avem. Al doilea, 
să ai nașteri numeroase. Nici de aceasta nu ne pu- 
tem plânge. Româncele nase destui copii. Femeile, 
dela ţeară mai ales, au câte zece și doisprezece co- 
pii. Din nenorocire înse, abia de le remân câte doi- 
trei. Va să zică: teară bogată avem; nașteri, de ase- 
mensa. Numai, dela o vreme încoace, mor foarte 
mulți copii mici şi de aceea nu se îmulţeşte noro- 
dul românesc atâta, cât s'ar putea. Inse, leacul e 
lesne de găsit: o grijă mai mare din. partea ma- 
melor ca să nu le mai moară așă de mult copiii. Fapta 
cea mai patriotică a învăţătorilor și a preoţilor ar fi 
să dea sătencilor sfaturi cum să îngrijească de co- 
pii pentru a-i feri de boli; căci atunci am ajunge în 
câteva zeci de ani, popor numeros; iar prisosul 
de norod dela ţeară ar veni la orașe, ca munci- 


www.dacoromanica.ro 


ALBINA 849% 


tori, ca meseriaşi ori ca negustori. La toate popoa- 
rele mari ţerănimea înoceşte şi întăreşte pe locuitori 
orașelor. Un teran, având zece—doisprezece copii 
vrednici şi voinici, ar fi silit să-i dea pe unii la me- 
serii, la negoţ şi să remâie destui și pentru lucrul 
pământului. 

Nu vă spăriaţi deci de copii mulți: ei sunt bo- 
găţia şi fala ţerei. Belgia o ţerişoară de trei ori 
mai mică decât noi, dar are atâţia locuitori cât şi noi. 
Și cu toate astea poporul de acolo e bogat și de 
ei puterile mari din Europa ţin seamă. Deci vorba 
părinţilor noştri, cari, plecând de-acasă cea di'ntâiu 
şi mai de seamă grijă ce dădeau celor ce remâ- 
neau eră să vază de copii: «Ochii şi copiii!». 

Da, ochii şi copii; căci ei sunt fericirea, bogăţia 
și viitorul patriei. 

Sofia Nădejde. 


Despre îmbunătăţirea cailor nostri. 


I 


Dintre animalele domestice unul dintre cele mai folositoare- 
pentru om este calul. 

Inainte dea se înfințà căile ferate, automobilele şi alte mij- 
loace mecanice de transport, calul eră singurul mijloc de călă- 
torie şi chiar astăzi este necesar atât în oraşe cât şi la ţară, 
fiind mijlocul cel mai economic de transport pe distanţe mici, 
iar pentru armată este şi mai indispensabil. 


In ţările române s'au crescut cai din timpurile cele mai vechi 
şi soiul lor a fost vestit aproape în toată Europa mult timp: 
încă din vremea domniei lui Mircea cel Bătrân şi până la în- 
ceputul veacului trecut. 

Caii româneşti'sunt de neam din Asia, mici, dar trumoşi, bine le- 
gaţi, sunt puternici şi o duc la nevoi. Prin aceste însuşiri cail 
noştri au fost în trecut o fală pentru armatele române. 

Cel d'ntâiu care a întocmit cea mai bună cavalerie în Europa 
a fost Mircea cel Bătrân; Mihai Viteazul a sporit-o, căci pe 
atunci eră mai multă nevoie de cavalerie. 

Faima cailor din ţările române eră atât de mare pentru în- 
suşirile lor, în cât se vindeau mulți, în ţări străine. 

Rasa cailor Moldoveneşti şi Munteneşti a fost timp de 4 — 5 
secole, cea mai strălucită din Europa pentru serviciul cavaleriei. 
Aceasta o mărtuuiseşte istoria și zicătoarea turcească: 

„Un soldat persan şi un cal moldovean sunt tot ce poate fi 
mai slăvit“. 

Tratatele încheiate de Turci cu Bogdan, fiul lui Ştefan Cel 
Mare, şi cu Petre Rareş, prevedeau între altele, să se dea Sul- 
tanului şi un peşcheş de 40 de epe de prăsilă anual. 

in toate părţile unde se vorbeşte de armată românească, se 
pune înainte cavaleria ca oastea cea mai de temut. 

In adevăr dela Ştefan Cel Mare şi până târziu încoa, Moldova 
aveă cavalerie de 30 — 40.000 oameni, după cum se vede din- 
trun document venețian din 1602 în care se spune că singură 
Moldova poate ridică 40.000 călăreţi şi 20.000 pedeștri. 

Academia noastră posedă un document cu o scrisoare a Ma- 
reșalului de Saxa prin care spune regelui Albert al Poloniei 
minunile făcute în Pomerania de către cele 12 companii de 
munte călări, şi ruinarea Danezilor în Norvegia de către cava- 
leria munteană dusă acolo de Carol XII-lea. Apoi vorbeşte de 
strălucirea călăreţilor români la 1739 în Ungaria recomandând la 
urmă regelui să formeze cadre călări cu cai munteni. Aceşti cai, 
scrie contele de Saxa, sunt mai buni, mai iuți, mai mari și 
mai bine legaţi decât cei ungureşti. 

Se zice că regele Frederic Vilhelm I-iua veă o deosebită încredere 
în caii principatelor dunărene, din care în anul 1731 a adus îna- 
dins un mare număr pentru prăsilă. 

Frederic al Il-lea decretă chiar un regulament asupra remontei 
din Muntenia la 1751, remontă pentru care familia Moscu din lalo- 
mita aveă anume contract cu guvernul Prusian. 

In 1778, după îndemnul Consulului Austriac şi al ambasadei din 
Constantinopol, Domnii Moldovei şi Munteniei opriră eşirea din 
ţară a cailor destinaţi Prusiei, cu toate că cabinetul din Berlin 
plătise în parte 2.000 cai. Regele scrise atunci personal celor 2 
prinți cum şi reprezentanţilor săi din Turcia, rugându-i să ob- 
ţie retragerea acestei hotăriri. 

Tot sub regele Frederic al Illea se cumpără între 1773 şi 
1777 mai mulţi armăsari şi epe din Moldova, cu scop de a se 
înființă la Netzbruch o herghelie, care să înlesnească procura- 
rea cailor de dragoni. 

Cai din ţările românești sau cumpărat şi pentru o altă her- 
ghelie prusană la Marienwerden (1788). 

Până la 1827 Prusienii a cumpărat cai româneşti pentru ca- 
valeria lor. 

România a mai avut cai buni până mai târziu. In 1898 un co- 
lone! din armata Bavareză a spus că cu 35 ani adică înainte la 1858 
a făcut el singur din Moldova o cumpărătoare de cai atât 
de frumoși în cât nu se mai văzuse aşă cevă în armata bava- 
reză. 


Armăsar danez 


!După: Stavrescu, Hipologle) 


Frumoşi trebus să fi fost caii noştri de odinioară şi mari tre- 
bue să le fi fost calităţile lor, dacă cumpărăturile de cari vor- 
bim aci, au mai servit încă la fondarea unor herghelii, vestite din 
Prusia şi din alte părţi 

In 1848 se găsiă la o herghelie prusiană un armăsar cu nu- 
mele de Ghica, dăruit de principele Ghica. 

La înteomeiarea unei vestite herghelii din Danemarca s'au adus 

asemenea cai românești de prăsilă şi s'a la luat felul de creş- 
tere obişnuit pe atunci în România. 

Asemenea vestitei herghelii dela Mezohegyes din Ungaria 
Sau adus 411 epe şi 23 armăsari toţi românești. 


Rezultă din cele expuse cât de căutaţi şi preţuiţi erau caii 
româneşti. 


Printre herghelille românesti prin secolul trecut cele mai re- 
numite eră în Moldova Herghelia Moruzi, herghelia Principelui 
Ghica, herghelia Alexandru şi Nicolae Mavrocordat, Balş Bră- 
nişteanu, Ventura, Epureanu, Şuţu etc. iar în Muntenia: a Prin- 
cipelui Brâncoveanu, Colonelului Bibescu, Roseti, Th. Brătianu, 
M. H. Moscu, etc. 

Pentru îmbunătăţirea rasei, proprietarii hergheliilor aduceau 
armăsari din Orient pe care-i plăteau scump 20.000— 30.000 lei 
unul. 

Dela 1820 caii româneşti ne mai fiind ceruţi de străini, pen- 
tru că luase armăsari şi epele cele mai frumoase și îşi produ- 
ceau caii trebuitori in ţara lor, pe de altă parte, nici armata ro- 
mână ne mai cerând cai pentru cavalerie, pentu că eră aporape 
desființată, creşterea cailor a decăzut, hergheliile renumite au 
început a se desfiinţă, iar caii ţărăneşti au degenerat la starea 
“în care-i vedem astăzi, 

La degenerarea lor au mai contribuit şi alte împrejurări tot 
de natura economică. Astel pânăla începutul secolului trecut în- 
tinderea păşunilor și fâneţelor ocupă mai toată suprafaţa ţării, 
iar cultura cerealelor eră toarte restrânsă din cauza lipsei căi- 
lor de comunicaţie. 

Cultura cerealelor întinzându-se, au scăzut păşunile şi fåne- 
țelo cu atât mai mult cu cât căile de comunicaţie ca soselele, 
drumurile de fer au luat desvoltare mai mare. Maşinele de treer 
încă au înlocuit caii, cari se întrebuinţau la treeratul cereale- 
alelor. 

Astfel caii ne mai fiind căutaţi, crescătorii mari au desfiinţat, 
hergheliile lor, şi numai ţăranii au mai prăsit cai pentru tre- 
Dbuinţele ior casnice, hrănindu-i cât se poate de rău și întrebuin- 
țându-i chiar dela 1 an sau 2 ani; astfel se explică dar 'dege- 
nsrarea cailor rămâneşti. 

(Va urmă) 
F. Davidescu. 


Şeful regiei Dom. Coroanei Segarcea. 


e Be o 

Sfaturi pentru stupari. 


Cum se poate Pasti mai mult timp uscătura (ceara 
netopită) ? 

De multe ori se întâmplă ca primăvara la curățitul- stupilor, 
sau vara, la trântoritul lor, fie că avem puţină uscătură, 
fie „că timpul nu ne îngădue ca să o tierbem numai decât, 
o lăsăm timp îndelungat, cu gândul că o vom fierbe-o 
când vom putea. Cu gândul acesta punem uscătura într'un 
loc unde stă până când avem vreme s'o topim: Ce se în- 
tâmplă însă? Când deslegăm sacul, ca să o punem la fiert, 
ne lovește un miros cu totul neplăcut. Uscătura din albă 
și curată cum eră, o găsim prefăcută într'un fel de lână, 
încărcată cu necurăţeniile unor viermi (găselniți), care foesc. 
în fundul sacului. 


i aa şi fluturi de găselnițe. 


Cauza se știe că sunt unii fluturași de noapte care, dacă 
apucă a intră întrun Stup de sistem vechi, mai cu seamă 
în cei slabi, depun ouă în celulele goale ale fagurilor. Din 
ouă se nasc viermi (găselnițe) care în scurt timp prăpădesc 
fagutii și mierea, iar albinele sunt silite a fugi. 

Aceşti fluturași stau toată ziua pe fundul știbeiului, sub 
captare, iar după apusul soarelui ies din aceste locuri sbor 
înprejurul stupilor și unde găsesc urdinișuri fără strajă, ori 
vre-o gaură în pereți, sau la gura stupului, intră numai 
decât, depun ouă în celulele fagurilor și stupul fie slab fie, 
puternic în câtva timp e nimicit cu desăvârșit. 

Un mijloc de stârpire a acestor fluturi, e ca să luăm 
binișor captarele în timpul zilei, cel puții odată pe săptă- 
mână, şi găsind fluturii pe fundul stupului, sau pe captare 
să-i omorâm. 

Intru cât privește păstratul uscăturii, unii opăresc fagurii 
îi storc bine de'apă făcându-i boboloți și pe urmă îi usucă 
la soare. 


Nimfe de At E în re) 


Procedeul acesta nu e bun din cauză că, după ce uscă- 
tura se usucă se pretace toată întrun fel de făină, care-și 
perde mult din calitate și cantitate, dându-ne la punerea 
în stupare, un fel de spumă, care, după cé se întărește se 
macină ușor, Cel mai bun și mai lesnicios procedeu este 
următorul: în ziua când scoatem uscătura din stup, lăsăm 
fagurii la soare până ce încep a se muiă; atunci îi strân- 
gem făcându-i boboloți. Cu chipul acesta celulele se strică, 
găselnițele nu pot crește și mor, iar fluturii, ne mai găsind 
celule, n'au unde mai depune ouă. Cu astfel de procedeu 
-putem păstră uscătura cât vroim, numai să fie ferită de 
șoareci și de umezeală. 

Cândifagurii sunt prea uscați, cum se întâmplă primăvara, iar 
căldura soarelui nu e indestulătoare ca să-i moaie, atunci 
ii punem lângă toc, căci alfel se sfărâmă şi nu se pot face 
boboloți. 

V. I. Luca. 


Invăţător, Galbeni Roman. 


Făina de ovăz, ea nutreţ pentru viței. 


Făina de ovăz ce voim să o dăm viţeilor o întindem mai în- 
tâiu pe o prostire curată şi o udăm cu apă caldă. 

Insemnătatea tovărăşiilor pentru săteni. 


Poporul Român, foaie a partidului naţional român, care 
apare în Budapesta, publică într'unul din ultimele sale nu- 
mere un frumos articol despre însemnătatea tovărăşiilor 
pentru săteni. Socotim că unele împrejurări ale sătenilor 
de-acolo se potrivesc şi la noi şi de aceea reproducem aci 
câtevă pasagii: 


Suntem începători în toate. La câte lucruri bune nu le ştim 
preţul şi însemnătatea ? Ne ţinem orbește de ce am învăţat din 
bâtrâni — şi foarte anevoe ne încumetăm să punem la cale lu- 
cruri nouă. — Datorinţa noastră a cărturarilor dela sate şi a 
acestor grăitori prin gazete, e de a stărui din toate puterile noa- 
stre pentru punerea în aplicare, pentru lăţirea tuturor lucru- 
rilor şi întreprinderilor chemate a îmbunătăţi soarta oamenilor 
noştri dela sate. La sate e mult întuneric şi e multă sărăcie. 

Numai prin însoţiri, numai prin impreunarea într'un singur 
mănunchiu a puterilor noastre, prin aşa numitele <tovărăşii», 
putem dobândi aceea la ce puterea singuraticilor nu e îndes- 
tulitoare. Ban lângă ban şi umăr la umăr. Vremile nouă cer în- 
tocmiri nouă de lucruri. 

Cu unelte vechi nu poţi face faţă veacurilor nouă. Cu plug 
de lemn şi îmblăcii nu poţi sta împotriva plugurilor de fer și 
maşinilor de îmblătit din ziua de astăzi. 

Menirea şcoalei e luminarea minţii; a tovărăşiilor e de a îm- 
preună la olaltă puterile răslăţite, de a le uni la aceeaş muncă 
pentru ajungerea unei ţinte comune tuturora, care ţintă priveşte 
de-aproape bunăstarea noastră. Dela înflorirea satelor noastre 
atârnă viitorul neamului nostru întreg. 


i fe i 
DO Maamme 


A 


Cronica Săptămânii. 
(1 — 8 Aprilie 1908). 


Din Ţară. 

= La Aprilie, ţara întreagă a sărbătorit aniversarea nașterii M. Sale 
Regelui. In Capitală sărbătoarea a fost vestită de 101 tunuri trase în 
zorii zilei. S'a oficiat la Mitropolie un Te-Deum de I. P. S. Mitropolitul 
Primat asistat de înaltul cler. Au fost de faţă domnii miniştri şi înalții 
funcţionari ai statului, 

D-l Dim. Sturdza, preşedintele consiliului de miniştrii s'a dus apoi la 
Palat unde a exprimat felicitări M. Sale Regelui, urându-i viaţă îndelun- 
gată spre binele ţării. M. Sa Regele a primit un mare număr de tele- 
grame şi scrisori de felicitare din ţară şi din străinătate. 

— Sesiunea Corpurilor legiuitoare a fost închisă, după votărea a Multor 
legi de mare însemnătate pentru țară şi mai ales pentru buna stare a 
țăranilor. Dăm în fruntea numărului de faţă, Mesagiul M. S. Regelui pen- 
tru închiderea Camerelor. 

— Duminică.6 Aprilie s'a făcut la Biserica Sf. Gheorghe Nou din Ca- 
pitală slujba religioasă a înmormântării rămăşiţelor generalului Hara- 
lambie, ultimul fost locotenent domnesc după detronarea lui Cuza și 
până la suirea pe tron a M. Sale Regelui Carol I. Parada de înmormân- 
tare s'a făcut pe socoteala Statului. 


Generalul Haralăâmbie. 


F La ceremonie au fost de faţă domnii Miniştri, mulţi deputaţi şi sena 
tori, înalţi funcţionari ofiţeri, precum şi un numeros publie. 

Serviciul divin sa oficiat de I. P. S. Mitropolitul Partenie şi de înaltul 
ecler. Sau rostit discursuri de către: D-l General Coandă, d-l Dimitrie 
Sturza, Costescu Comăneanu, vicepreşedintele Senatului, cari au lăudat 
patriotismul şi calităţile cetăţeneşti ale defunctului general. 

— La Bucureşti s'a ţinut al doilea congres al societăţilor de gimna- 
stică din ţară sub președinţa d-lui D. A. Teodoru, secretar general al 
Ministerului instrucţiunii. S'a desbătut asupra mijloacelor prin cari s'ar 
puteă înfiinţă cât mai multe societăţi pentru educaţia trupească. 

Viitorul congres se va ţineă la Iași, anul viitor. 


PUBLICAȚIUNE. 


Direcţiunea Primei Societăţi de:Credit Funciar Român'din Bu- 
curești aduce la cunoștința d-lor proprietari şi detentori de seri- 
suri funciare, că va luă vacanță dela 10 (23) Aprilie 1908 până 
la 21 Aprilie (4 Maiu) 1908; iar plata ratei cu seadenţa de 1 Maiu 
st. n. 1908, se va primi la 21 Aprilie (4 Maiu) 1908. 


mO 

„STEHUn“ 


Societatea «Steaua» are de scop a luoră pentru 
întinderea învăţăturii în popor,-prin tipărirea și 
răspândirea de scrieri şi publicaţii morale, på- 
triotice şi de folos practic, şi pentru împiedeoca- 
rea, prin toate mijloacele legiuite, a răspândirii 
dë scrieri şi publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin do: lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Președinte, loan Kalinderu, Membru al Academiei Ro- 
mâne.— Vice-preşedinte, Sava Şomănescu, mare proprietar, fost senator.— 
Administrator şi casier, Spiru C. Haret, Ministru, profesor univere 
silar. — Secretar, Const. Banu, profesor secundăr, fost inspector şco- 
lar. — Membrii: Petre Gârboviceanu, Administrator al Casei Sf 
Biserici Aulocefale Ortodoze Române, profesor ia Seminarul Central 
şi director al Şe. Normale a Societăţii pentru învăţătura poporului 
român; | Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
mânistrator al Casei Șeoalelor, profesor secundar; Pompiliu Eliade, pre. 
fesor universitar.— Cenzori, Const, Alimâneşteanu, 2pginer de mine; Preotul 
sconom Const. lonesen, profesor secundar: Const. Alexandrescu, institutor. 


Membri insoriyi şi eotizaţiuni plătite (urmare), 


Anastasia Gr, Filipescu (Bucureşti), 3 lei; George G. Crivăţu (Bucu- 
reşti), 3 lei; C. I. Untăreanu (Vlașca), 2 lei; V. G. Diaconescu (Bârlad), 
5 lei; Gh. Năstăsescu (Pueşti), 2 lei; Gh. Balaban (Bălăbăneşti), 1 leu; 
C. Antonescu (Bălăbănești), 1 leu; Al. V. Manole (Hălăreşti), 1 leu; Petre 
Ghinea (Gârlomăneşti), 1 leu; M. Mintuţă (Mircești), 1 leu; A. I. Vârco- 
lici (Bârlad), 1 leu; Gh. Ioan (Plodona), 1 leu; Marin Ionescu (Stoiceni), 
1 leu; G. Dragomirescu (Podu-Broşteni), 1 leu; Rizea Popescu (Bascu), 
1 leu; Gr. Alexandressu (Valea Ungureni), i leu; Ioan Stănescu (Bum- 
bueni), 1 leu; Rizea Ionescu (Romi), 1 leu; C. Nicolăescu (Berislăveşti), 
1 leu; Nicolae Popescu (Albota), 1 leu; I. Bădescu (Corbi), 1 leu; M. G. 
Arsenescu |Cocu-Popeşti), 1 leu; G. Marinescu (Prisani Spini), 1 leu; 
Dumitru Dinescu (Costeşti), 1 leu; Ioan P. Sămărescu (Păduroiu), 1 leu; 
Al. Constantinescu (loneşii-Tomşani), 1 leu; Ioan Rădulescu (Pădureţi- 
Cieşti), 1 leu; loan M. Popescu (Dobrești), 1 leu; G. I. Mărăcineanu 
(Ciomăgești), 1 leu; Gh. Gornescu (Albeşti-Brăteşti), 1 leu; G. N. Con- 
stantinescu (Stolnici), 0,50 lei: Şt. Alexandrescu (Valea Ungureni), 1 leu; 
Vasile Grigorescu (Suici), 0,50; Ştefan Kiritzescu (Piteşti), 2 leu; Catiana 
Bobancu (Piteşti), 2 lei; Aurelia S. Albulescu (Pitești), 2 lei; Maria M. 
Demetrescu (Pitești), 2 lei; Al. Furduescu (Piteşti), 2 lei. 


Numărul membrilor înscriși în cursul anului 1908 este de 357, iar 
veniturile societăţii, tot în acest timp, sunt de 1879. 


(Va urma în numărul viitor). 


REX 


w . e 
Cărți noi. 
Câlăuza stuparului, de d-nii N. Nicolaescu şi GŒ. Stoinescu, a apărut 
întrun. volum de 340 pag. cu 123 figuri, în editura librăriei Socec d 
| Comp. Calea Victoriei, Bucureşti. Preţul 3 lei. Pentru abonaţii revistei 
$ Albina» 2 lei. 
| Autorii au completat articolele despre albinărit ce au publicat în anii || 
din urmă ai revistei, noastre, cu toate chestiunile privitoare la creşterea 
albinelor. Astfel cum se înfățișează, «Călduza stuparuliui» e cea mai fiy 
completă cdrte de albinărit din câte au apărut pâna azi în limba noastră. fi 
1 Toate lucrările pe cari le reclamă creşterea albinelor sunt arătate în 
amănunţime şi într'o limbă pe înţelesul tuturor. Autorii stăruese mai Pi, 
ales asupra părţii practice a stupăritului. Astfel, cârmairea stupilor e fi 
arătată pe larg şi deosebit pentru fiecare din cele trei feluri de uleie: | 
IN orizontale, verticale şi primitive. Desvoltare mare de asemenea s'a dat |. 
|} chestiunilor; construcția uleilor, clădirea fagurilor, roitul, plantele |, 
| care dau miere, produsele albinelor (mierea şi ceara) lucrările de făcut |N 
la stupi în fiecare lună. 

Tiparul e foarte îngrijit şi pe hârtie velină. Figurile sunt bine reușite | 

A apărut No. 318 din «Biblioteca pentru toţi» Tanhiiuser sau Lupta cân- 

"N ftăreţilor dela Wartburg, dramă muzicală în 3 acte de Rickhard Wagner, f 

|| traducere în metru original de St. O. Iosif. 

f Prețul 30 bani, şi se află de vânzare la toate librăriile din țară. Cata- 

"| logul complect al <Bibliotecei pentru tofeo ce cuprinde peste 230 volume f 
| apărute, a se cere Libr. Alcalay la București. 

— Sădirea şi cultivarea viei de Nicolae Pop, profesor, un volum de $ 
| aproape 200 pagine, coprinzând bogate ilustrațiuni, foarte trebuincioasă | 
|] tuturor podgorenilor. Prețul 2 Koroane. De vânzare la tipografia Semi- | 

narului Arhidiecezan din Blaj (Ungaria). 


| .. 
"1 THE BANK OF ROUMANIA, LIMITED „NAŢIONALA LA 
1] | Capital Lire sterline 300.000 deplin | SOCIETATE GENERALĂ DE ASIGURARE, BUDUREȘII, 
"N vărsat. Sediul Londra. Sucursala Bu- | Capital în acţiuni întreg vărsat în 
“ curești. aur. „Lei  2.000.00¢ f 
WE] Comitetul central: la Londra | Fonduri de reservă 
Lachlan Machintosh Rale, > compuse din prime y 
> 8.955 688.76 


6. I Goschen : şi daune. .... 
17 ] Vicontele Duncannon .. . i format din capi- 


tal şi alte rezerve o> 
” Total în aur Lel 7.052.531.861 (iii. 
Viena | Daune plătite. . . . Lel 33.000.000 AW. 
Paris Vice-președinte A. Băicoianu. 1 
AER Dir. general E, Grünwald, BR) 
l j NAȚIONALA! asigură contra a i 
Directori : | $ A toli a cediului, a Trist igelga contra rison Jiul 
9. ab e |lui pierderii valorilor. Asigurările|! 
Censori : ioan Kalinderu, Demetru e Ș E e 
§ loan Ghika gi Arthur Green, 
A 


» 


)) Sedi 3 A 
| ediul social: Sediul social în palatul Societăţii din| | 
AI Londra 7 Creat Winchester street. | str. Doamnei No 12, București. Re-l. 
[| 
| str. Smârdan No. 4. Agenţii în toate 
oraşele din ţară. ÎN 


Inst. de Arte Grafice Carol Gâbl S-sor Rasidescu, Str. Doamnei 1f£.—21.243 

